Megasoft - Άρθρο: Πώς η πανδημία έχει επηρεάσει τον κλάδο της Ένδυσης & Υπόδησης\nΆρθρο: Πώς η πανδημία έχει επηρεάσει τον κλάδο της Ένδυσης & Υπόδησης\nΟ COVID-19 έχει επηρεάσει τους περισσότερους κλάδους της οικονομίας προκαλώντας δυσάρεστες συνέπειες σε αρκετούς από αυτούς και κυρίως σε επιχειρήσεις που φάνηκαν ανοχύρωτες απέναντι στις μεγάλες ανατροπές που έφερε.\nΜια πολύ ενδιαφέρουσα μελέτη που πραγματοποιήθηκε από τον τομέα Επιχειρηματικής Τραπεζικής της HSBC «HSBC Navigator» υπό τον τίτλο Building Back Better και διεξήχθη σε περισσότερες από 2.600 εταιρείες σε 14 χώρες, έδειξε σημαντικά ευρήματα και κυρίως την παραμέληση από πλευράς εταιριών προγραμματισμού έκτακτης ανάγκης σε τομείς όπως η τεχνολογία, τα χρηματοοικονομικά και η βιωσιμότητα πριν την κρίση. Σχεδόν το 47% εξ΄αυτών υποστήριξαν ότι θα μπορούσαν να έχουν κάνει περισσότερα για να προετοιμαστούν για τις προκλήσεις που προέκυψαν τους τελευταίους μήνες. Η μακροχρόνια χρηματοοικονομική ύφεση στην Ελλάδα είχε ήδη προετοιμάσει και εκπαιδεύσει, κατά μία έννοια, τους Έλληνες επιχειρηματίες στο να αντιμετωπίζουν κρίσεις. Έτσι η πλειοψηφία τους κατάφερε να προσαρμοστεί γρήγορα στις νέες συνθήκες της πανδημίας, να δείξει μια κάποια ευελιξία, να λάβει άμεσα μέτρα αναχαίτισης των δυσκολιών και να φανεί τελικά ανθεκτική και σε αυτή τη δυσμένεια.\nΗ ιστορία έχει δείξει ότι σε κάθε κρίση (χρέους, οικονομική, πολιτική, υγειονομική, κ.ά.) κάποιοι πλήττονται ανεπανόρθωτα, αλλά κάποιοι ευνοούνται. Τους τελευταίους 12 μήνες, για παράδειγμα, τα super market, τα καταστήματα ηλεκτρικών και ηλεκτρονικών οικιακών συσκευών και οι ταχυμεταφορές παρουσίασαν θετικά αποτελέσματα πραγματοποιώντας ρεκόρ εσόδων, ενώ ο κλάδος της ένδυσης και υπόδησης δέχτηκε ισχυρά χτυπήματα με τον κύκλο εργασιών του να μειώνεται, σύμφωνα με την Ελληνική στατιστική αρχή κατά 39,8% (23 Φεβρουαρίου 2021). Οι συνέπειες δυσάρεστες με πολλές επιχειρήσεις να αδυνατούν να ανταπεξέλθουν στις οικονομικές τους υποχρεώσεις και άλλες να καταλήγουν στο λουκέτο.\nΌσες διέθεταν e-shop συνέχισαν να δουλεύουν μέσω της μεθόδου click away, αλλά και πάλι ο αριθμός αυτός δεν ήταν πολύ μεγάλος καθότι ο περιορισμός στα μηνύματα και τις μετακινήσεις έβαλε φρένο στην όποια θετική διάθεση και αν είχαν οι καταναλωτές για αγορές.\nΝέα κριτήρια αγοράς και τάσεις\nΗ έλευση του κορονοιού, σε συνδυασμό με την επιβολή των περιοριστικών μέτρων και τη μείωση του διαθέσιμου εισοδήματος, προκάλεσε αλλαγές στις συνήθειες των καταναλωτών, τόσο ως προς τα είδη που αγοράζουν, όσο και στον τρόπο που πραγματοποιούν τις αγορές τους. Συγκεκριμένα, οι νέες τάσεις έχουν διαμορφωθεί ως εξής:\nΣτροφή στα απαραίτητα ήδη\nΚατά τη διάρκεια της πανδημίας έρευνες έδειξαν ότι οι κλάδοι των τροφίμων και των super market ενισχύθηκαν σημαντικά, γεγονός που καταδεικνύει ότι οι καταναλωτές εστίασαν στην προμήθεια των απαραιτήτων, κυρίως, όπως τα είδη διατροφής, καθαριότητας, ατομικής υγιεινής. Ένα επιπλέον στοιχείο είναι η επιλογή ελληνικών προϊόντων που κερδίσε ακόμα περισσότερο έδαφος τον τελευταίο χρόνο.\nΟι καταναλωτές δίνουν τώρα μεγάλη σημασία στον αν η επιχείρηση που επισκέπτονται τηρεί πλήρως τους κανόνες υγιεινής και ασφάλειας: απολυμάνσεις δοκιμαστηρίων και ρούχων, χρήση μάσκας και αντισηπτικού στην επαφή με πελάτη σαφώς επιβάλλονται, άλλα θα λαμβάνονται υπόψιν και θα εκτιμώνται από τους καταναλωτές και την επόμενη μέρα όταν η υποχρεωτικότητα θα έχει αρθεί.\nΈρευνες έδειξαν ότι τα συνοικιακά καταστήματα αύξησαν σημαντικά τον τζίρο τους, αφού προσφέρουν άμεση και γρήγορη πρόσβαση στον πελάτη. Επιπλέον, η τήρηση των μέτρων κοινωνικής αποστασιοποίησης επηρέασε αρνητικά τα μεγάλα εμπορικά κέντρα. Αρκετά από αυτά περιλαμβάνουν εστιατόρια και κινηματογράφους, δύο κλάδους που επλήγησαν σε μεγάλο βαθμό και δυσχεραίνουν ακόμα περισσότερο την θέση των Mall. Η Coresight Research με έρευνα που δημοσίευσε εκτιμά ότι το 25% των περίπου 1.000 εμπορικών κέντρων στην Αμερική θα κλείσει τα επόμενα τρία έως πέντε χρόνια.\nΟι καταναλωτές απέκτησαν μεγάλη εξοικείωση με τις ηλεκτρονικές αγορές, αφού το αυστηρό lockdown κατά το μεγαλύτερο μέρος της πανδημίας δεν άφησε περιθώρια για άλλους τρόπους αγοράς.\nΟι καταναλωτές επιλέγουν άνεση\nΠάρτι, κοινωνικές εκδηλώσεις και έξοδοι απαγορεύτηκαν ρητά. Επομένως, η αγορά ρούχων για μια τέτοια περίσταση, σε συνθήκες lockdown δεν έχει νόημα. Αντίθετα, δεκάδες έρευνες απέδειξαν ότι οι αγορές σε πιτζάμες, παντόφλες home wear, αθλητικά και άνετα ρούχα εκτοξεύτηκαν.\nΣτα πλαίσια των εργασιών της Ετήσιας Έκθεσης Ελληνικού Εμπορίου 2020 της Ελληνικής Συνομοσπονδίας Εμπορίου & Επιχειρηματικότητας ο πρόεδρος της Διεθνούς Ομοσπονδίας Ενώσεων Λιανικού Εμπορίου Jacques Creyssel ανέφερε πως η πανδημία άλλαξε τα δεδομένα στον κλάδο του εμπορίου.\nΥπήρξε μια σημαντική ενίσχυση του τομέα των τροφίμων σε βάρος άλλων τομέων όπως της ένδυσης-υπόδησης και υπάρχει μια αβεβαιότητα πώς θα εξελιχθούν τα πράγματα. Ο Creyssel σημείωσε πως υπάρχουν μεγάλες εταιρείες που γιγαντώνονται και απειλούν την κερδοφορία των υπόλοιπων παικτών αλλάζοντας την ισορροπία ισχύος στον κλάδο. Επιπλέον, ανέφερε ότι οι νέες τεχνολογίες θα επιταχύνουν ίσως τις ανισορροπίες, καθώς οι γίγαντες του λιανεμπορίου επενδύουν πολύ μεγάλα ποσά, δεκάδες δις δολαρίων στην ανάπτυξη τεχνολογιών, διαδραματίζοντας ηγετικό ρόλο. Τίθενται νέες προκλήσεις, όπως ο κόσμος του omnichannel, η μεγάλη ανάπτυξη του ηλεκτρονικού εμπορίου, η ύπαρξη δεδομένων, η αλλαγή στους τρόπους πληρωμής και άλλες.\nΠοιες επιχειρήσεις κάνουν τη διαφορά!\nΔε μπορούμε πάρα να συμφωνήσουμε με τον Jacques Creyssel ότι οι νέες τεχνολογίες και τα δεδομένα είναι κρίσιμοι παράγοντές, όχι μόνο για το λιανικό εμπόριο αλλά για κάθε επιχείρηση ανεξαρτήτου κλάδου και επιφάνειας. Ιδιαίτερα ο κλάδος της ένδυσης και της υπόδησης μόνο ωφελημένος μπορεί να βγει από την υιοθέτησή τους, ενώ η συλλογή δεδομένων που αφορούν τους πελάτες και τις προτιμήσεις τους είναι επιβεβλημένη για να μπορούν να τους παρέχουν ξεχωριστή εμπειρία πελάτη. Η αναβλητικότητα και η άρνηση δεν ωφελούν τους επιχειρηματίες που κινδυνεύουν να χάσουν την ευκαιρία έγκαιρης προσαρμογής. Δράστε έγκαιρα και κάντε τη διαφορά!\nΧαρακτηριστικά του σύγχρονου πελάτη\nΟ σύγχρονος πελάτης έχει πραγματοποιήσει στροφή στην καταναλωτική του συμπεριφορά, δεν έχει χρόνο για χάσιμο και είναι εξοικειωμένος με την τεχνολογία. Αναζητά τη γρήγορη εξυπηρέτηση, την υψηλότερη ποιότητα στην πιο καλή τιμή και την εξατομικευμένη εμπειρία και επικοινωνία μέσω όλων των καναλιών που επιλέγει ο ίδιος να χρησιμοποιεί και είναι πάντα συνδεδεμένος. Είναι σαφώς πιο ενημερωμένος, αφού έχει πρόσβαση σε πολλαπλές πηγές ενημέρωσης κάτι που τον κάνει και πιο απαιτητικό. Το brand που κερδίζει την εκτίμηση και τα χρήματά του είναι εκείνο που του δίνει τις περισσότερες επιλογές προσωποποιημένων προϊόντων και υπηρεσιών και δε διστάζει να το αλλάξει όταν θα υπάρξει κάποιο άλλο που θα το κάνει καλύτερα. Φυσικά, η αναγνώρισή του και η επιβράβευσή του από την επιχείρηση είναι καθοριστικός παράγοντας για να κερδίσει την εμπιστοσύνη του.\nΚαι πώς θα τον κερδίσετε\nΛάβετε όλα τα μέτρα για την προστασία της υγείας του.\nΣτα πρώτα βήματα της άρσης των μέτρων συμπεριλαμβάνεται και το άνοιγμα του λιανεμπορίου με σαφής οδηγίες για κάθε κατάστημα την πλήρη τήρηση όλων των μέτρων υγιεινής και ασφάλειας. Τέλος ο συνωστισμός στα δοκιμαστήρια! Νέα κανονικότητα σημαίνει νέες υποχρεώσεις που θα πρέπει να τηρούνται με συνέπεια και ατομική ευθύνη. Η τήρηση των αποστάσεων, η χρήση της μάσκας και του αντισηπτικού είναι συνήθειες που ήρθαν για να μείνουν. Προμηθευτείτε τον κατάλληλο εξοπλισμό και φροντίστε τους πελάτες σας. Κάντε τους να νιώσουν ασφάλεια και εμπιστοσύνη σε κάθε επαφή με την επιχείρησή σας!\nΥιοθετήστε μια omni-channel στρατηγική\nΤο φυσικό κατάστημα έχασε τη δύναμή του την περίοδο της πανδημίας σε αντίθεση με τα ηλεκτρονικά καταστήματα που σταμάτησαν να πραγματοποιούν πωλήσεις 24 ώρες το 24ωρο, 7 ημέρες την εβδομάδα. Κάθε επιχείρηση που δραστηριοποιείται στον κλάδο θα πρέπει απαραίτητα να διαθέτει ένα ηλεκτρονικό κατάστημα. Είναι πολύ σημαντικό να συνεχίζετε να προσφέρετε τα προϊόντα σας online. Σημαντική είναι και η υιοθέτηση μίας omni-channel στρατηγικής. Το Omni-channel είναι η εξέλιξη του multi-channel και προσφέρει μια μοναδική και εξατομικευμένη εμπειρία στους πελάτες σε όλα τα διαθέσιμα κανάλια πωλήσεων και marketing (e-shop, social media, φυσικό κατάστημα κτλ). Για την επιτυχία της omni-channel στρατηγικής είναι απαραίτητος ο συγχρονισμός όλων των καναλιών επικοινωνίας, ενώ ένα κεντρικό σύστημα διαχείρισης (π.χ. ERP, CRM, POS, κτλ) θα απογειώσει τα οφέλη που θα αποκομίσει η επιχείρηση. Εκμεταλλευτείτε τη δύναμη του διαδικτύου και φροντίστε να κάνετε έντονη και με συνέπεια την παρουσία σας εκεί. Ένα site τελευταίας τεχνολογίας, ένα e-shop, μία ενημερωμένη σελίδα στο facebook και μια σελίδα στο Instagram με φρέσκο περιεχόμενο αξίζει την επένδυση σας.\nΠείτε ναι στον ψηφιακό μετασχηματισμό και τις νέες τεχνολογίες\nΑπό τον ψηφιακό μετασχηματισμό, μόνο κερδισμένη θα βγει η επιχείρηση. Η επένδυση στην ψηφιακή θωράκιση θα αποφέρει σημαντικά οφέλη σε επίπεδο κόστους, παραγωγικότητας και ανταγωνιστικότητας. Συστήματα ERP, CRM, Cloud computing, EDI, Mobility, απομακρυσμένη πρόσβαση και διαχείριση, business intelligence, ΙοΤ, πλατφόρμες διασύνδεσης με πελάτες και προμηθευτές, e-commerce, social media, website, e-order είναι μερικά μόνο εργαλεία ψηφιακού μετασχηματισμού που χρησιμοποιούν ήδη αρκετοί ανταγωνιστές σας. Είναι πολύ αντιφατικό επιχειρήσεις σε όλο τον κόσμο να εξελίσσονται τεχνολογικά και να επενδύουν σε ψηφιακά δοκιμαστήρια και δάπεδα, ψηφιακές ετικέτες, ράφια που ιχνηλατούν καταναλωτικές συμπεριφορές και άλλες καινοτομίες, ενώ παράλληλα υπάρχουν επιχειρήσεις χωρίς ένα απλό πληροφοριακό σύστημα διαχείρισης (erp). Επενδύστε σε ένα πρόγραμμα μηχανογράφησης για να οργανώσετε καλύτερα την επιχείρησή σας, να βελτιώσετε τη συνεργασία του προσωπικού σας, να επιταχύνετε την εξυπηρέτηση των πελατών σας, να καταχωρήσετε χρήσιμες πληροφορίες και να αποκτήσετε μία πλούσια βάση δεδομένων που θα μπορεί να υποστηρίξει προγράμματα πιστότητας, κινήσεις εξωστρέφειας (σύνδεση με το e-shop σας), στρατηγικές Marketing και να αντιμετωπίσει αποτελεσματικά οποιαδήποτε συνθήκη μπορεί να διαταράξει την κανονικότητα.


Γέφυρα Μόρνου: Ενώνει τη Ναυπακτία και την Δωρίδα.Βίντεο - Nafpaktia 2 Day\nΗ περιοχή μας πάντα ήταν -και συνεχίζει να είναι – σε τελευταία προτεραιότητα σε ότι αφορά έργα υποδομής. Όταν σχεδιάστηκε ο σιδηρόδρομος τη δεκαετία του 1880, φτιάχτηκαν γραμμές σε όλη την Πελοπόννησο, η γραμμή Αθήνας-Λειβαδιάς-Μπράλλου- Λαμίας και η γραμμή Μεσολογγίου-Αγρινίου. Αν κοιτάξει κανείς το χάρτη της Ελλάδας εκείνη την εποχή διαπιστώνει ότι η μόνη περιοχή που έμεινε εκτός σχεδιασμού είναι η περιοχή Δωρίδας- Ναυπακτίας. Το Ευπάλιο απέκτησε οδική σύνδεση με την υπόλοιπη χώρα μόλις στα τέλη της δεκαετίας του ’30 με την ολοκλήρωση της εθνικής οδού Αθηνών-Λιδωρικίου-Ιωαννίνων. Πριν την εμφάνιση του αυτοκινήτου οι μετακινήσεις στην περιοχή μας γίνονταν από στεριάς με υποζύγια πάνω σε ένα πρωτόγονο «οδικό» δίκτυο, που παρέμεινε σχεδόν απαράλλακτο από τα χρόνια της βυζαντινής αυτοκρατορίας, και από τη θάλασσα με πλοία. Είναι δε χαρακτηριστικό ότι η οδική σύνδεση των παραλιακών χωριών της Δωρίδας πραγματοποιήθηκε μόλις το 1973(!) με την ολοκλήρωση της Εθνικής οδού Ναυπάκτου-Ιτέας. Μέχρι τότε για να πάει κανείς από το Ευπάλιο στην Ερατεινή ή το Γαλαξίδι έπρεπε να πάει οδικώς μέσω Λιδορικίου ή από θαλάσσης με καΐκι. Τα παραλιακά χωριά είχαν σύνδεση με την απέναντι ακτή της Πελοποννήσου. Το Μοναστηράκι ήταν το βασικό λιμάνι-διαμετακομιστικό κέντρο της περιοχής. Εμπορεύματα μεταφέρονταν από και προς την απέναντι ακτή του Ψαθόπυργου. Στη συνέχεια με υποζύγια μεταφέρονταν στα χωριά της ορεινής Δωρίδας. Αντίστοιχες εμπορικές συναλλαγές γίνονταν και από το λιμάνι της Ναυπάκτου με Ψαθόπυργο και Πάτρα. Τα χωριά από Σεργούλα, Γλύφα και πιο πέρα είχαν περισσότερες επαφές με το Αίγιο. Βέβαια μιλάμε για μεταφορά στοιχειωδών πρώτων ειδών διατροφής και διαβίωσης διότι το χρήμα που κυκλοφορούσε ήταν ελάχιστο.\nΟ Ευπαλιώτης ιατρός Γιάννης Τριανταφύλλου, έχοντας ο ίδιος σχετικά βιώματα, σε βιβλίο του γράφει για τη διαδρομή Ευπάλιο- Ναύπακτο: «Αυτό το «δέκα χιλιόμετρα μακριά» από το χωριό μας, με τα σημερινά δεδομένα μοιάζει λίγο με αστείο. Τότε, όμως, δεν υπήρχαν δρόμοι, συγκοινωνία. Στη Ναύπακτο πηγαίναμε ή με τα πόδια ή με τα άλογα. Κι ανάμεσα στο χωριό μας (σε όλα τα χωριά της Δωρίδας) και στη Ναύπακτο υπήρχε ένα φοβερό εμπόδιο. Ο ποταμός Μόρνος, χωρίς γέφυρα τότε. Τους χειμωνιάτικους μήνες ο Μόρνος με τις κατεβασιές του ήταν αδιάβατος. Ηταν αδύνατο και πολύ επικίνδυνο να τον περάσουμε. Μόνο πολύ τολμηροί που είχαν δυνατά άλογα, το αποφάσιζαν. Οι άλλοι και κυρίως οι μανάδες, που είχαν παιδιά στο Γυμνάσιο στη Ναύπακτο περίμεναν μέρες ή και βδομάδες κάποτε, να λιγοστέψουν τα νερά, για να μπορέσουν «να διαβούν αντίπερα» και να πάνε να δούνε τα παιδιά τους στη Ναύπακτο. Και να τους πάνε από τα χωριά το καλάθι ή το σακούλι με τα τρόφιμα και τα πλυμένα ρουχαλάκια τους… Συχνά, μερικές μανάδες, όταν αργούσαν πολύ να λιγοστέψουν τα νερά του Μόρνου, αποφάσιζαν και πήγαιναν στη Ναύπακτο με τα πόδια και φορτωμένες από «Κεφαλογιόφυρο», ένα παλιό πέτρινο γεφύρι, πολύ μακριά από το χωριό μας. Κι ας χρειαζόταν να περπατάνε δέκα ώρες για να φτάσουν στη Ναύπακτο, που ήταν μόνο δέκα χιλιόμετρα μακριά από το χωριό μας» (Γ. Τριανταφύλλου, ” Στον αδερφό μου Νίκο Τριανταφύλλου”, σ. 15).\nΟ Τάκης Αναγνωστόπουλος θυμάται: «η Ναύπακτος είχε κίνηση διότι εξυπηρετούσε δύο επαρχίες (Δωρίδας και Ναυπακτίας), ήταν εμπορικό κέντρο. Επιπλέον είχε Γυμνάσιο κι απ’ όλα τα χωριά εκεί πήγαιναν τα παιδιά. Ελάχιστα πήγαιναν στην Πάτρα, όσα είχαν συγγενείς. Την ίδια εποχή είχε ανάπτυξη και το Ευπάλιο- που είχε και αρκετά μαγαζιά- γιατί κατεβαίνανε από τα γύρω χωριά με τα ζώα τους στο Ευπάλιο. Ψώνιζαν, φόρτωναν τα ζώα και γύριζαν στα χωριά τους. Εμείς ως μαθητές περνάγαμε τη γέφυρα για να πάμε στο Γυμνάσιο στη Ναύπακτο. Η διαδρομή Ευπάλιο- Ναύπακτος με τα πόδια ήταν περίπου δύο ώρες και δεν την κάναμε εύκολα. Από το Ευπάλιο δίναμε όσοι ήμασταν παρέα μου (Πάνος Αλεξανδρής, Θανάσης Αλεξανδρής, Κώστας Ζέρβας, Νίκος Καλαμάκης κ.ά) ραντεβού στην Αγζιά και παίρναμε το δρόμο πειράζοντας ο ένας τον άλλο και αστειευόμενοι…. Παιδιά ήμασταν. Ορισμένοι δε, βγάζανε και τα παπούτσια, δένανε τα κορδόνια μεταξύ τους και τα κρεμάγανε στον ώμο. Από τη μια μεριά κρεμόταν το ψωμοσάκκουλο κι από την άλλη τα παπούτσια. Δεν το κάνανε πάντα για να μη χαλάσουν τα παπούτσια, γιατί εκείνα ήταν φτιαγμένα από πετσί και από κάτω η σόλα είχε πρόκες. Μάλιστα θυμάμαι τον Οδυσσέα το Λακουμέντα, ο οποίος κατέβαινε στο χωριό – από τα Λαγιανδρεέΐ- κα που μένανε -με τσόκαρα. Αλλά ποδαρόδρομος ως τη Ναύπακτο με τσόκαρα ήταν κουτσο-πόδια- σμα. Αναγκαζόταν και έβγαζε τα τσόκαρα και πήγαινε ξυπόλυτος μέχρι τη Ναύπακτο».\nΟ Τάκης Αναγνωστόπουλος συνεχίζει: «Όταν το ποτάμι δεν είχε νερό, περνάγαμε μέσα απ’ αυτό. Πριν γίνει η γέφυρα και όταν το ποτάμι είχε νερό και έπρεπε να πάμε στη Ναύπακτο, περνούσαμε χαμηλά στην «περαταριά»: ήταν μια βάρκα που είχε δυο σκοινιά δεμένα, στις δυο όχθες του ποταμού, και μπαίναμε μέσα και περνούσαμε στην απέναντι πλευρά, πληρώνοντας το βαρκάρη. Η «περαταριά» ήταν προς τα Μορνοχώρια, δηλαδή στο δρόμο που πάει σήμερα αριστερά, φθάνοντας στη γέφυρα καθώς πάμε από Ευπάλιο προς Ναύπακτο. Το κόμιστρο ήταν δύο δραχμές».\nΤο αίτημα της γεφύρωσης του Μόρνου πήρε πολλά χρόνια μέχρι να γίνει πραγματικότητα και αφού συνέβησαν πολλά περιστατικά πνιγμού. Όπως αναφέρει η εφημερίδα ΕΜΠΡΟΣ(17-12-1907): στις 16 Δεκεμβρίου 1907, προφανώς μετά από κάποιο συμβάν πνιγμού, «συνελθούσα η πόλις Ναυπάκτου εν πανδήμω συλλαλητηρίω σήμερον διαβίβασε δι’ επιτροπής………. για την κατασκευή της γέφυρας του ποταμού Μόρνου ελλείψει της οποίας διακόπτεται η συγκοινωνία Ναυπακτίας και Δωρίδος, ολόκληρον την χειμερινήν περίοδον επί ανυπολογίστω οικονομική ζημίας αμφοτέρων των επαρχιών». Δυο μέρες αργότερα με τον τίτλο «ο ανθρωποφάγος Μόρνος» η εφημερίδα «ΣΚΡΙΠ» αναφέρει τις παρεμβάσεις στη Βουλή για το θέμα:\nΛιδωρίκης: φόρον αίματος πληρώνουν εις τον Μόρνον ποταμόν κατ’ έτος οι κάτοικοι των επαρχιών Δωρίδος και Ναυπακτίας. Παρακαλώ να ψηφισθή το περί δημοσίων έργων νομοσχέδιον, όπως γεφυρωθή επί τέλους ο ποταμός αυτός» Στράτος: Θα πνιγεί όλος ο κόσμος μέχρις ότου η Βουλή ευδοκήση να ψηφίσει νομοσχέδιον 7 εκατομμυρίων». Το νομοσχέδιο ψηφίσθηκε, Δεκέμβρης 1907, η γέφυρα όμως άρχισε να κατασκευάζεται το 1936!!! Και θα καθυστερούσε πιο πολύ, εάν δεν υπήρχε επιτακτική ανάγκη να ολοκληρωθεί ο οδικός άξονας Αθηνών- Ιωαννίνων.\nΑπό «ψηλά» και από «χαμηλά» Για να πάει κάποιος στην Αθήνα από το Ευπάλιο ή τα άλλα χωριά της περιοχής πριν το 1880 που φτιάχτηκε η σιδηροδρομική γραμμή Πατρών-Αθηνών είχε δύο επιλογές: Πρώτον με τα πόδια μέσω Λιδορικίου, Άμφισσας, Λιβαδιάς κτλ. Το ταξίδι αυτό απαιτούσε γύρω στις 60 ώρες ποδαρόδρομο. 0 Καρυώτης Χρήστος Ζέρβας όταν χρειάστηκε να πάει από την Καρυά στην Αθήνα με τα πόδια χρειάστηκε τέσσερις ημέρες… Μερικές ακόμη διαδρομές: Ναύπακτος-Καρπενήσι 30 ώρες, Ναύπακτος Λιδορίκι 12 ώρες, Ναύπακτος-Άνω Χώρα 8,5 ώρες…\nΗ εναλλακτική επιλογή ήταν ατμοπλοϊκώς. Υπήρχε τακτική συγκοινωνία με ατμόπλοιο Πατρα-Αθήνα. Το πλοίο σταματούσε “αρόδο”, δηλαδή ανοικτά του λιμανιού της Ναυπάκτου, Μοναστηρακίου, Ερατεινής και οι επιβάτες επιβιβάζονταν με λάντζες. Το ταξίδι αυτό διαρκούσε σχεδόν μια ημέρα και φυσικά στοίχιζε πιο ακριβά. Και τότε το «χαμηλά» ήταν πιο άνετο αλλά πιο ακριβό!!!\n«Πήραμε ένα λόχο και περάσαμε τη γέφυρα του Μόρνου. Τεράστιο και αλλόκοτο γεφύρι, τα χοντρά δοκάρια του από τσιμέντο αραδιάζονταν ατελείωτα στα πλευρά σου, ενώνονταν πάνω από τα κεφάλια μας. Ήταν σα να μπαίνεις μέσα στο σκέλεθρο κάποιου μυθικού θεριού. Τα άλογά μας αναπήδησαν έντρομα μόλις βρεθήκαμε μπροστά στο στόμιο του. Αναγκαστήκαμε και κατεβήκαμε. Πέρασαν μπροστά οι πεζοί και τότε αποφάσισαν να ακολουθήσουν τα άλογα, περίφοβα όμως πάντοτε, έτοιμα να πηδήσουν ορθά» (Νικηφόρος, Αντάρτης στα βουνά της Ρούμελης, τόμος Γ’,σ. 215).\n• Αναδημοσίευση από την εφημερίδα της ‘Ένωσης Ευπαλιωτών Δωρίδας «Το Ευπάλιο» – Επιμέλεια: Κώστας Ζέρβας και Λένα Αναγνωστοπούλου\nΚρυονέρι Ναυπακτίας-Προορισμός χειμώνα καλοκαίρι!


Αθλητικά | ΒΗΜΑ ΑΛΙΑΡΤΟΥ | Σελίδα 3\nΠΡΩΤΑΘΛΗΤΡΙΑ Α’ ΒΟΙΩΤΙΑΣ Η ΕΝΩΣΗ – ΔΕΥΤΕΡΟΣ Ο ΠΑΝΑΛΙΑΡΤΟΣ (ΒΙΝΤΕΟ)\nΈπεσε η αυλαία της κανονικής περιόδου στην Α’ Βοιωτίας με την Ένωση Άσπρα Σπίτια-Αντίκυρας να αναδεικνύεται πρωταθλήτρια.\nΔεύτερος ο Παναλίαρτος με 60 βαθμούς.\nΥποβιβάζονται Ευαγόρας και Άγιος Θωμάς, ενώ στα play-out θα αγωνιστούν Εθνικός Ανάληψης, Νίκη Λαφυστίου και Αθλητική Ένωση Ορχομενού.\nΔείτε στη συνέχεια βίντεο, τελική βαθμολογία Α’ Βοιωτίας και τα αποτελέσματα όλων των αγώνων του Παναλίαρτου …\nΑναρτήθηκε στις Αθλητικά, Αλιαρτινά, Βοιωτικά\nΒΙΝΤΕΟ ΑΠΟ ΤΟΝ ΤΕΛΙΚΟ ΤΗΣ ΝΤΡΟΠΗΣ !\nΔυστυχώς…αυτή είναι η εικόνα της κοινωνίας μας! Γιατί έτσι μας θέλει το σύστημα.\nΑναρτήθηκε στις Αθλητικά, Ελλαδικά\nΠΟΔΗΛΑΤΙΚΗ ΔΙΑΔΡΟΜΗ (Θεσπιές- Άσκρη- Μαυρομάτι- Θεσπιές)\nΗ αρχή έγινε στις Θεσπίες…επόμενο ραντεβού στην Αλίαρτο\nΑΓΩΝΑΣ ΠΑΛΑΙΜΑΧΩΝ Α.Σ.ΛΕΟΝΤΑΡΙΟΥ ΜΕ ΤΟΝ Α.Σ.ΛΕΟΝΤΑΡΙΟΥ ΤΟ Μ. ΣΑΒΒΑΤΟ\nΟ Α.Σ.ΛΕΟΝΤΑΡΙΟΥ έχει την τιμή και την χαρά να σας καλέσει στο αγώνα:\nΠΑΛΑΙΜΑΧΟΙ Α.Σ.ΛΕΟΝΤΑΡΙΟΥ – Α.Σ.ΛΕΟΝΤΑΡΙΟΥ\nπου θα γίνει στο γήπεδο του Λεονταρίου\nτο Μεγάλο Σάββατο, και ώρα 5:00 μ.μ.\nΑναρτήθηκε στις Α.Σ. Λεονταρίου, Αθλητικά, Αλιαρτινά, Σύλλογοι Δήμου Αλιάρτου\n6ο Πανελλήνιο Τουρνουά Ταέ κβο ντο – Πανδαισία σπορ και χορού (ΒΙΝΤΕΟ)\nΤο τουρνουά διεξήχθη στο κατάμεστο κλειστό Αθλητικό Κέντρο της Περαίας Θεσσαλονίκης (Σάββατο 9 Απριλίου 2011). Το διοργάνωσε ο Πολιτιστικός Αθλητικός Σύλλογος Δήμου Θερμαϊκού «ΜΑΧΗΤΕΣ», σε συνεργασία με το ΚΕΝΤΡΟ ΑΘΛΗΤΙΣΜΟΥ ΠΕΡΑΙΑΣ και την ΕΛΛΗΝΙΚΗ ΟΜΟΣΠΟΝΔΙΑ ΤΑΕ ΚΒΟ ΝΤΟ…\nΑναρτήθηκε στις Αθλητικά, Βοιωτικά, Ελλαδικά\nΤο Fair Play της Μπαρτσελόνα !\nΑυτά θα πρέπει να διδάσκουμε από την πρώτη προπόνηση στις Ομάδες μας, όλων των κατηγοριών, για να μπορέσουμε κάποτε να ξεφύγουμε από την μιζέρια και να εξημερώσουμε τα άγρια θηρία που λέγονται «οπαδοί» των διαφόρων ομάδων!!!\nΔεν είναι τυχαίο λοιπόν που η Μπαρτσελόνα μεσουρανεί στο παγκόσμιο ποδοσφαιρικό στερέωμα γιατί πράγματι είναι ένα αθλητικό σωματείο με αθλητικές αξίες τις οποίες «εμφυσά» στους αθλητές της από την πρώτη ημέρα που τους δέχεται στις αγκάλες της!!!\nΑναρτήθηκε στις Αθλητικά, Ανά τον κόσμο


Πληροφορική: Πέντε απαραίτητες δεξιότητες για να βρείτε αμέσως δουλειά - Newspedia.gr\nΠέντε δεξιότητες που δεν γνωρίζετε ότι χρειάζεστε στον κλάδο της Πληροφορικής\nΔεν είναι λίγοι οι άνθρωποι που αναζητούν δουλειά στον τομέα της τεχνολογίας και , ενώ αρκετοί θέλουν να μάθουν πώς θα εξελιχθούν σε αυτόν τον κλάδο.\nΣε αυτό το κομμάτι, μεγάλο ρόλο παίζουν οι δεξιότητες.\nΟι δεξιότητες είναι αυτές που θα σας κάνουν να ξεχωρίσετε ανάμεσα σε άλλους υποψήφιους ή συναδέλφους.\nΟι δεξιότητες όπως η επικοινωνία, η συνεργασία, η προσαρμοστικότητα και η επίλυση προβλημάτων είναι απαραίτητες για την επιτυχία στον τομέα της Πληροφορικής.\nΗ πλειοψηφία των υποψηφίων, που διεκδικούν μια θέση εργασίας, πιθανότατα έχουν τις βασικές (Kubernetes, CHP, java, c#, python κλπ), οπότε οι άλλοι τομείς είναι αυτοί στους οποίους πρέπει κάποιος να εστιάσει.\nΜπορεί να φαίνεται προφανές, αλλά η καλή επικοινωνία είναι ένα βασικό μέρος κάθε ρόλου, ανεξαρτήτως του τομέα δραστηριότητας. Σε τεχνολογικούς ρόλους, για να είστε επιτυχημένη/ος είναι σημαντικό να είστε σε θέση να επικοινωνείτε με σαφήνεια με μια ποικιλία διαφορετικών ομάδων ανθρώπων – εκείνων της δικής σας ομάδας, του ευρύτερου οργανισμού και ίσως ακόμη και εξωτερικών συνεργατών ή πελατών.\nΜε την εξ αποστάσεως εργασία να είναι πλέον μέρος της καθημερινότητάς μας, η επικοινωνία είναι πιθανό να βρίσκεται ψηλά στη λίστα των επιθυμητών προσόντων σε νέες προσλήψεις για τους εργοδότες. Η επικοινωνία είναι πολυεπίπεδη – δεν αφορά μόνο την ικανότητα να μπορείτε να μιλάτε σε κάποιον. Τόσο οι προφορικές όσο και οι μη λεκτικές επικοινωνιακές δεξιότητες είναι απαραίτητες για όλους τους ρόλους στην τεχνολογία. Η ικανότητα αναμετάδοσης και κατανόησης σύνθετων ιδεών είναι απαραίτητο στοιχείο, μαζί με το να μπορείτε να ακούτε και να κατανοείτε άλλα μέλη της ομάδας.\nΕπιπλέον, οι δεξιότητες γραπτής επικοινωνίας είναι εξίσου σημαντικές, καθώς σε όλους τους ρόλους της πληροφορικής θα πρέπει να είστε σε θέση να τεκμηριώσετε με ακρίβεια τις διαδικασίες και τις ιδέες σας γραπτώς. Επιπλέον, η κακή επικοινωνία μπορεί να σημαίνει ότι γίνονται λάθη ή ότι οι καλές ιδέες δεν προωθούνται σωστά.\nΊσως να μην φαίνεται προφανές στην αρχή, αλλά η δημιουργικότητα μπορεί να είναι ουσιαστική για τις θέσεις εργασίας στον . Ίσως χρειαστεί να αναλύσετε ένα πρόβλημα και να βρείτε μια καινοτόμο λύση ή να σκεφτείτε νέους τρόπους για την αποτελεσματική ολοκλήρωση των καθηκόντων σας.\nΗ επίδειξη δημιουργικής ικανότητας σε μια συνέντευξη ή ενώ εργάζεστε σε έναν ρόλο μπορεί πραγματικά να σε κάνει να ξεχωρίσετε από το πλήθος.\nΑναλαμβάνοντας την ευθύνη για τις επιτυχίες και τα λάθη σας, μπορείτε να αποδείξετε στους πιθανούς και τρέχοντες εργοδότες ότι είστε πρόθυμη/ος να μάθετε και να εξελιχθείτε, ενώ παράλληλα είστε ταπεινή/ός και ειλικρινής. Οι ομάδες που επιδεικνύουν τέτοια χαρακτηριστικά είναι συνήθως πολύ παραγωγικές.\nΑντιθέτως, τα άτομα που δεν δείχνουν πρόθυμα να επωμιστούν ευθύνες συχνά αντιμετωπίζουν προβλήματα στο κομμάτι της συνεργασίας.\nΌταν εργάζεστε στον κλάδο της πληροφορικής, καλείστε συνεχώς να προσαρμόζεστε σε , συστήματα και τρόπους εργασίας. Επιπλέον, όταν εργάζεστε πάνω σε ένα project είναι σημαντικό να έχετε ανοιχτό μυαλό στην προσέγγισή σας – δεν υπάρχει ένα τρόπος να λυθούν όλα τα τεχνικά προβλήματα. Έχοντας την δεξιότητα να προσαρμόσετε το στυλ εργασίας σου σύμφωνα με τις επιχειρηματικές ανάγκες μπορεί να σε βοηθήσει να παραμείνετε αποδοτική/ός και να εξελιχθείτε.\nΤο να έχετε ενσυναίσθηση μπορεί να συμβάλλει στην καλύτερη λειτουργία της ομάδας σας- μπορείτε να σκεφτείτε, να ασχοληθείτε, να διαφωνήσετε, να γελάσετε και να συζητήσετε ιδέες για την εύρεση λύσεων.\nΕπιπλέον, ανάλογα με τον ρόλο σας, η ενσυναίσθηση θα σας επιτρέψει να κατανοήσετε καλύτερα τα συναισθήματα των τελικών χρηστών, οδηγώντας σας βελτιωμένη εμπειρία του πελάτη.


Το δημοφιλέστερο χαμόγελο στον κόσμο: Σε ηλικία 5 ετών έγινε παγκοσμίως διάσημη και έφυγε απ’τη ζωή στα 16 της – kastoria365 – καστορια 365\nΑρχική > Διεθνή > Το δημοφιλέστερο χαμόγελο στον κόσμο: Σε ηλικία 5 ετών έγινε παγκοσμίως διάσημη και έφυγε απ’τη ζωή στα 16 της\nΤο δημοφιλέστερο χαμόγελο στον κόσμο: Σε ηλικία 5 ετών έγινε παγκοσμίως διάσημη και έφυγε απ’τη ζωή στα 16 της\nΤο κοριτσάκι που έγινε δημοφιλές GIF στο διαδίκτυο από την εμφάνισή της στο ριάλιτι «Toddlers & Tiaras», πέθανε αιφνίδια σε ηλικία μόλις 16 ετών.\nΌπως αναφέρει το BNO News, σύμφωνα με ανάρτηση της μητέρας της, Marcy Posey Gatterman, στο facebook, πέθανε απροσδόκητα και σε μικρή ηλικία η Kailia Posey, τη Δευτέρα.\nΌπως χαρακτηριστικά υπογραμμίζει η μητέρα του κοριτσιού «Δεν έχω λόγια ή σκέψεις. Ένα όμορφο κοριτσάκι έφυγε. Σας παρακαλούμε να σεβαστείτε την ιδιωτικότητά μας καθώς θρηνούμε την απώλεια της Kailia. Το μωρό μου για πάντα».\nΠληροφορίες κάνουν λόγο ότι η Kailia ενεπλάκη σε τροχαίο δυστύχημα στο Λας Βέγκας, όπου ζει η οικογένειά της, αν και η πληροφορία δεν έχει ακόμη επιβεβαιωθεί.\nΤο κοριτσάκι έγινε γνωστό σε ηλικία 5 ετών σε μία αμφιλεγόμενη τηλεοπτική εκπομπή\nΥπενθυμίζεται πως το κοριτσάκι είχε εμφανιστεί στην εκπομπή του TLC «Toddlers & Tiaras» το 2012, σε ηλικία μόλις 5 ετών και μια σκηνή από ένα από τα επεισόδια – στην οποία χαμογελάει – έγινε ένα από τα πιο δημοφιλή GIF στο διαδίκτυο.\nΌσον αφορά το «Toddlers & Tiaras», υπήρξε μια αμφιλεγόμενη τηλεοπτική εκπομπή, που παρακολουθούσε τον κόσμο των παιδικών καλλιστείων.\nΠιο πρόσφατα, η Kailia έλαβε μέρος στα καλλιστεία «Miss Teen USA» στην πολιτεία της Ουάσινγκτον και τερμάτισε ως δεύτερη επιλαχούσα.\nΠάρε λίγο λάδι από το καντήλι και ρίψε το μέσα εις το καζάνι»


Ο Καμμένος φεύγει από τις ΗΠΑ , ο Α/ΓΕΕΘΑ πάει και στην Αθήνα γίνεται διαγωνισμός υποκριτικής στον αντιαμερικανισμό! ~ Αnalysts for Change\nΟ Καμμένος φεύγει από τις ΗΠΑ , ο Α/ΓΕΕΘΑ πάει και στην Αθήνα γίνεται διαγωνισμός υποκριτικής στον αντιαμερικανισμό!\nΟ ΥΕΘΑ Πάνος Καμμένος επιστρέφει σήμερα από τις ΗΠΑ, στις οποίες φθάνει σε λίγες ώρες, ο Α/ΓΕΕΘΑ Ναύαρχος Βαγγέλης Αποστολάκης. Η επίσκεψη του Α/ΓΕΕΘΑ γίνεται με αφορμή συνάντηση Αρχηγών της Συμμαχίας και στην Ουάσινγκτον ο Ναύαρχος Αποστολάκης θα έχει την ευκαιρία να συναντήσει κατ΄ ιδίαν τον Αμερικανό Αρχηγό Στρατηγό Ντάντφορντ, ο οποίος πρόσφατα είχε επισκεφθεί την Αθήνα.\nΌλα αυτά την ώρα που στην Αθήνα γίνεται ένας μικρός και μάλλον υποκριτικός διαγωνισμός …αντιαμερικανισμού, από τον οποίον θα εξαιρέσουμε το ΚΚΕ που έχει σταθερή άποψη για το θέμα της ελληνοαμερικανικής στρατιωτικής συνεργασίας.\nΑκούστηκαν και γράφτηκαν πολλά τις τελευταίες ημέρες για μετατροπή της Ελλάδας σε απέραντη αμερικανική βάση. Όποιος διαβάσει τις δηλώσεις που είχε κάνει ο Αμερικανός Αρχηγός στην Αθήνα θα διαπιστώσει ότι μάλλον οι ΗΠΑ δεν έχουν την πρόθεση να εγκαταστήσουν μόνιμα μεγάλες δυνάμεις στην χώρα. Να ενισχύσουν την παρουσία τους σίγουρα το επιδιώκουν ,αλλά πολύ φοβόμαστε ότι το κίνητρο αυτής της επολογής έχει να κάνει με την αποστολή μηνύματος προς την Τουρκία, ότι υπάρχει εναλλακτική λύση, αν τελικά το καθεστώς Ερντογάν αποφασίσει να τα τινάξει όλα στον αέρα. Όπως φάνηκε και με το θέμα του Αμερικανού πάστορα, ο Ερντογάν δεν έχει χάσει τα λογικά του, όπως πολλοί θέλουν να πιστεύουν εδώ στην Ελλάδα.\nΚάνουμε λόγο για υποκριτικό διαγωνισμό…αντιαμερικανισμού, γιατί γνωρίζουμε ότι μακριά από τα μικρόφωνα και τις κάμερες πολλοί -οι περισσότεροι- από τους όψιμους “αντιαμερικανούς” προσβλέπουν για να μην πούμε ότι παρακαλούν στην αμερικανική στρατιωτική προστασία. Η λέξη σοκάρει αλλά κάποια στιγμή θα πρέπει στις αναλύσεις και τις απόψεις μας να εισάγουμε και τον ρεαλισμό. Η αμερικανική στρατιωτική παρουσία αυτή τη περίοδο είναι ευπρόσδεκτη για λόγους που είναι νομίζουμε αυτονόητοι. Τα προβλήματα που ενδεχομένως θα κληθούμε να αντιμετωπίσουμε με τον άτακτο γείτονα είναι πρώτα απ΄ όλα δική μας υπόθεση, αλλά δεν μας βλάπτει καθόλου η ενίσχυση της στρατιωτικής παρουσίας των ΗΠΑ στην περιοχή.\nΑσφαλώς η κριτική προς την κυβέρνηση πρέπει να γίνει για τα ανταλλάγματα που έχει εξασφαλίσει για τις πολλές και πολύτιμες διευκολύνσεις που παρέχει στις ΗΠΑ. Τα ανταλλάγματα πρέπει να είναι σημαντικά και χειροπιαστά και να μην περιορίζονται σε διαβεβαιώσεις που λένε ότι “εμείς εδώ είμαστε”. Γιατί όταν τα πράγματα θα δυσκολέψουν, κάτι μας λέει ότι δεν θα είναι κανείς εδώ…\nΌσο για κάποιους που τώρα …στα γεράματα αποφάσισαν από το God Bless America να περάσουν κατ΄ ευθείαν στο “έξω οι Αμερικανοί”, καλό θα είναι να προσέξουν. Γιατί αν οι Αμερικανοί φύγουν θα πρέπει να μας εξηγήσουν πως και γιατί όταν κυβερνούσαν άφησαν την Εθνική Άμυνα της χώρας να καταρρεύσει,με αποτέλεσμα να έχουμε τώρα την ανάγκη του “αμερικανικού στρατιωτικού αποτυπώματος”, όπως λέμε στρογγυλεμένα την προστασία. Οι απαντήσεις δεν θα ΄ναι καθόλου ευχάριστες.


ΕΛΛΗΝ και ΧΑΟΣ - Επίσημο Ιστολόγιο Ο.Ε.Α/Ο.ΠΛ.Α. Αληθής Γεωστρατηγική & Αστροστρατηγική: Εκτός Ελλάδας" η Φλώρινα για την Vodafone των υποκλοπών\nΕκτός Ελλάδας" η Φλώρινα για την Vodafone των υποκλοπών\nΑπίστευτη αποκάλυψη έκανε σήμερα στην εκπομπή Blog Time στο enimerwsi radio ο κ. Πολυχρόνης διευθυντής του xalazi.gr.\nΌπως μας ανέφερε live στην εκπομπή χωρίς να το καταλάβει βρέθηκε εκτός συνόρων και εκτός Ελλάδος. Βρισκόταν στη Φλώρινα, όταν ήρθαν στο καρτοκινητό του τηλέφωνο της εταιρείας Vodafone, δύο μηνύματα με διαφορά 2 λεπτών. Το πρώτο μήνυμα από την Vodafone τον καλωσόριζε στο εξωτερικό και τον ενημέρωνε ότι...\n...για να κάνει κλήσεις θα πρέπει πρώτα να καλέσει το 121.\nΤο δεύτερο ήταν στα αγγλικά από την εταιρεία T - Mobile το οποίο τον καλωσόριζε στη...Rebublic of Macedonia.\nΑκούστε το απόσπασμα από την εκπομπή Blog Time. Το γεγονός αναφέρεται στο 26:00\nΘα μας απαντήσετε κύριοι της Vodafone, πώς είναι δυνατόν να βρισκόμαστε σε Ελληνικά εδάφη και να μας έρχεται το μήνυμα ότι βρισκόμαστε εκτός Ελλάδος? Διότι το μήνυμα της T-Mobile, να το καταλάβουμε ώς μια γνωστή και αρκετά συνηθισμένη μορφή προπαγάνδας την οποία την έχουμε συνηθίσει και με την εταρεία Turkcel στον Έβρο, στη Χίο κ.λ.π. Αν και είναι απαράδεκτο από τη συνεργαζόμενη εταιρεία της Vodafone να βρισκόμαστε σε ελληνικό έδαφος και να μας καλωσορίζει στα Σκόπια.\nΌμως η Vodafone, η εταιρεία κινητής που σε οποιαδήποτε άλλη χώρα του πλανήτη θα είχε φαληρίσει μετά το φιάσκο των υποκλοπών, να μας ενημερώνει ότι στη Φλώρινα βρισκόμαστε εκτός Ελλάδος πάει πολύ.\nσχόλιο zorro: Τερματίζουμε όλοι τώρα τα συμβόλαιά μας με την πρακτόρικη εταιρεία.


Kostas P. blog\n…Πληροφορική, Εκπαίδευση, Software, Hardware\nΕφαρμογές Α ΕΠΑΛ\nΑρχές Επιστήμης των Υπολογιστών\nΛειτουργικά Συστήματα Β’ ΕΠΑΛ\nΑρχεία για Μάιος, 2009\nΠάρτε backup όλους τους drivers του συστήματός σας με το Double Driver!\nΚάτω από: Software\nΜία συνηθισμένη κατάσταση στην οποία μπορεί να βρεθεί κάποιος που ασχολείται με υπολογιστές είναι η εξής… Το Pc μας δυσλειτουργεί! Είτε εμφανίζει μηνύματα λάθους, είτε έχει χτυπηθεί από κάποιον ιό, είτε αποκρίνεται πολύ αργά η ακόμη δεν φορτώνει καν το λειτουργικό σύστημα. Ότι και αν δοκιμάσαμε δεν είχε αποτέλεσμα, οπότε το πήραμε απόφαση να προβούμε […]\n«Θωρακίστε» τον υπολογιστή σας\nΚάτω από: Software,Ασφάλεια PC\nΑς ρίξουμε μια ματιά λοιπον σε μερικές δωρεάν και αποτελεσματικές λύσεις όσον αφορά την προστασία του υπολογιστή μας απο ιούς, spyware,trojan και γενικότερα κάθε είδους κακόβουλο πρόγραμμα που τον απειλεί!\nΕτικέτες: ad-aware, antispyware, antivirus, avg, avira, spybot, spywareblaster, superantispyware\nΔιεύθυνση Β/μιας Εκπαίδευσης Ν.Κιλκίς\nΗ ιστοσελίδα του 1ου ΕΠΑ.Λ. Κιλκίς\nΙστοσελίδα του Δομημένου Προγραμματισμού του 1ου ΕΠΑ.Λ. Κιλκίς\nΥπηρεσία Hekpdesk του Π.Σ.Δ.\nΥπηρεσία Video του Πανελλήνιου Σχολικού Δικτύου\nΤα νέα του 1ου ΕΠΑ.Λ. Κιλκίς\nΑσφάλεια PC (1)\nΑρχές Επιστήμης των Υπολογιστών (1)\nΒασικά Θέματα Πληροφορικής (1)\nΕφαρμογές Α ΕΠΑΛ (14)\nΛειτουργικά Συστήματα Β' ΕΠΑΛ (1)\nΛειτουργικά Συστήματα ΙΙ (8)\nad-aware antispyware antivirus App Inventor ARPANET avg avira CDBurnerXP DNS Else FIND hub If If/Then/Else ps spybot spywareblaster superantispyware switch tar terminal top UNIX www Α' ΕΠΑΛ Δίκτυα Υπολογιστών Διαδίκτυο Δομή Επιλογής Επιστήμη των Υπολογιστών Εφαρμογές Καλωσήλθατε Κατηγορίες Δικτύων Κιλκίς Λειτουργικά Συστήματα ΙΙ Παγκόσμιος Ιστός Πληροφορική Πρόβλημα Τοπικά Δϊκτυα εντολές εντολή μεταβλητή οδηγός συνοπτικός τερματικό τοπολογίες\n© 2021 Kostas P. blog. Φιλοξενείται από Blogs.sch.gr


Kouris Media Group - Βικιπαίδεια\nΑνδρέας Γ. Κουρής\nReal Media Group (50%)\nΗ Kouris Media Group (KMG, γνωστή και ως Όμιλος Κουρή) είναι όμιλος έντυπων και ηλεκτρονικών μέσων μαζικής ενημέρωσης, ιδιοκτησίας του Ανδρέα Κουρή. Ιδρύθηκε το 1980 και σήμερα αποτελεί έναν από τους μεγαλύτερους ομίλους, στον κλάδο των media.\n1.1 Οικονομική κρίση και απώλειες\n2.3 Εφημερίδες και Διαδίκτυο\n2.4 Μουσικές εταιρείες\n2.5 Πρώην ιδιοκτησίες\nΗ εταιρεία ξεκίνησε τον Μάρτιο του 1980, με την έκδοση της εφημερίδας Αυριανή. Παρ' όλο που τις αρχές της κυκλοφορίας δεν πουλούσε πολλά φύλλα, μετά την μεγάλη απεργία των εργαζομένων όλων των εφημερίδων τον Ιούλιο του 1980 η κυκλοφορία αυξήθηκε κατακόρυφα και έμεινε έτσι και μετά το τέλος της απεργίας. Το 1982, εκδίδει την αθλητική εφημερίδα Ο Φίλαθλος, την πρώτη ανεξάρτητη αθλητική εφημερίδα στην Ελλάδα.\nΜε το άνοιγμα της ιδιωτικής τηλεόρασης και μετά από παράκληση του Ανδρέα Παπανδρέου το 1990 ο Γιώργος Κουρής ξεκινάει το Κανάλι 29 με ΠΑΣΟΚικό χαρακτήρα. Λόγω του Σκανδάλου Κοσκωτά και την φιλική στάση των ΜΜΕ στη ΝΔ, το Κανάλι 29 απέκτησε μεγάλη τηλεθέαση. Αργότερα, απογοητευμένος από την μετέπειτα στάση του ΠΑΣΟΚ, ο Γιώργος Κουρής πωλεί το Κανάλι 29 και με τα χρήματα που απέκτησε ξεκινάει το 1994, το Κανάλι 5, μετέπειτα Alter Channel.\nΤον Ιούλιο του 1996 ξεκινάει και το μουσικό ραδιόφωνο Love Radio 97.5. Στα τέλη του 2000, αγοράζει το Κανάλι 40 του Βασίλη Λεβέντη και το 2001 βγάζει στον αέρα το Extra Channel, το οποίο το 2003, το πούλησε στον Φίλιππο Βρυώνη. Το 2007 ιδρύεται η Real Media Group του Νίκου Χατζηνικολάου, με το 50% των μετοχών της εταιρείας να την κατέχει ο Ανδρέας Κουρής. Στις 13 Σεπτεμβρίου 2010, αγοράζει το πλειοψηφικό πακέτο του τηλεοπτικού σταθμού ΤηλεΦΩΣ από τον Κώστα Παπανικόλα και στην θέση του εξέπεμψε το Kontra Channel.\nΟικονομική κρίση και απώλειες[Επεξεργασία | επεξεργασία κώδικα]\nΩστόσο, η οικονομική κρίση της Ελλάδας, χτύπησε και τον Όμιλο Κουρή. Πρώτη η εφημερίδα Ο Φίλαθλος τον Οκτώβριο του 2011 έκλεισε λόγω οικονομικών χρεών. Ακολούθησε η μακρά οικονομική ιστορία του τηλεοπτικού σταθμού Alter Channel το οποίο είχε πολλά χρέη και κρατούσε τους εργαζόμενους του καναλιού απλήρωτους για μήνες. Αποτέλεσμα, η γνωστή απεργία των εργαζόμενων και το 2012, το κανάλι έκλεισε. Τέλος, το ίδιο καθεστώς υπήρχε και στην Αυριανή, η οποία έκλεισε τον Δεκέμβριο του 2012.\nΗ εταιρεία γρήγορα ανέκαμψε και έγιναν προσπάθειες, χωρίς όμως αποτέλεσμα να επαναλειτουργήσει το Alter. Επίσης δύο χρόνια μετά το κλείσιμο του Φιλάθλου, έγιναν ευρύτατες προσπάθειες για την επανέκδοση του, που στην πορεία ναυάγησαν. Τέλος, ο Γιώργος Κουρής, ίδρυσε μια νέα εφημερίδα στη θέση της Αυριανής, που είναι και παρόμοιά της, ονόματι Kontra News.\nΙδιοκτησίες[Επεξεργασία | επεξεργασία κώδικα]\nΠαρ' όλο που η οικονομική κρίση προξένησε μεγάλες απώλειες στην KMG, διατηρεί την ιδιοκτησία πολλών ΜΜΕ. Τα ΜΜΕ που έχει ο όμιλος είναι τα εξής:\nKontra Channel 2010\nLove Radio 97.5 1996\nΕφημερίδες και Διαδίκτυο[Επεξεργασία | επεξεργασία κώδικα]\nKontra News 2012\nReal Media Group (50% θυγατρική εταιρεία) 2007\nΟ Φίλαθλος (αθλητικός ιστότοπος) 2014\nΜουσικές εταιρείες[Επεξεργασία | επεξεργασία κώδικα]\nRough Left 1991\nLegend Recordings 1994\nMBI (Music Box International) 1990\nΠρώην ιδιοκτησίες[Επεξεργασία | επεξεργασία κώδικα]\nΑυριανή - Η «Αυριανή» ήταν απογευματινή καθημερινή πολιτική εφημερίδα που εκδιδόταν στην Αθήνα και κυκλοφορούσε πανελλαδικά. Κατά την δεκαετία του 1980 και το πρώτο ήμισυ της δεκαετίας του 1990 ήταν μέσα στις δύο-τρεις κορυφαίες σε πώληση φύλλων εφημερίδες, μερικές φορές ξεπερνώντας και Τα Νέα που παραδοσιακά κατέχουν την πρώτη θέση. Τον Οκτώβριο του 2012 η εφημερίδα σταμάτησε να εκδίδεται οριστικά, αλλά έναν χρόνο αργότερα, τον Νοέμβριο του 2013, ο Γιώργος Κουρής κυκλοφόρησε την Kontra News, που αποτελεί συνέχεια της «Αυριανής».\nΟ Φίλαθλος - Ο Φίλαθλος ήταν ελληνική καθημερινή αθλητική εφημερίδα που κυκλοφορούσε πανελλαδικά. Το πρώτο φύλλο της κυκλοφόρησε στις 30 Νοεμβρίου 1982 και το τελευταίο στις 3 Οκτωβρίου 2011. Ήταν το πρώτο εκδοτικό εγχείρημα των αδελφών Κουρή μετά την Αυριανή, που κυκλοφορούσε από τον Μάρτιο του 1980. Ο Φίλαθλος έφερε μια νέα αντίληψη στον αθλητικό τύπο, καθώς ήταν η πρώτη μεγάλη μη οπαδική εφημερίδα. Στην ιστορία έμειναν οι στήλες «Χωρίς παρωπίδες» του Ηλία Μπαζίνα, και «Αποδυτηριάκιας», που συνήθως την έγραφε ο Νίκος Καραγιαννίδης, διευθυντής της εφημερίδας. Σήμερα, ο «Αποδυτηριάκιας» συνεχίζει μέσω διαδικτύου. Τον Αύγουστο του 2013, έγιναν προσπάθειες να επανακυκλοφορήσει η εφημερίδα, με το όνομα «Ο Φίλαθλος της νέας εποχής». Ωστόσο η προσπάθεια επανέκδοσης ναυάγησε, αφού ο γιος του Γιώργου Κουρή, Ανδρέας, έβγαλε στο διαδίκτυο, την ιστοσελίδα «Ο Φίλαθλος», που ισχυρίζεται ότι είναι συνέχεια της ιστορικής εφημερίδας.\nΚανάλι 29 - Το Κανάλι 29 ήταν ιδιωτικός τηλεοπτικός σταθμός πανελλαδικής εμβέλειας με έδρα τον Ταύρο και ο τρίτος κατά σειρά χρονολογικά, που λειτούργησε στην Ελλάδα, μετά την έλευση του MEGA και του ΑΝΤ1. Το όνομά του το πήρε από την κεντρική συχνότητα που εξέπεμπε (29 UHF - εκπομπή από Υμηττό). Ο σταθμός ξεκίνησε να λειτουργεί τον Ιανουάριο του 1990 και είχε σοβαρή υλικοτεχνική υποδομή, με πρώην μηχανήματα της ΕΡΤ που εξασφάλισε ο Δημήτρης Μαρούδας. Τον πρώτο καιρό, οι εκπομπές του περιλάμβαναν πολιτικές συζητήσεις αντιπολιτευτικού χαρακτήρα με στελέχη του ΠΑΣΟΚ και έτσι κατάφερε να συγκεντρώσει σημαντικά ποσοστά τηλεθέασης, καθώς εκείνη την εποχή MEGA και ΑΝΤ1 υποστήριζαν την Νέα Δημοκρατία. Τελικά οι αδελφοί Κουρή αποφάσισαν να πουλήσουν τον τηλεοπτικό σταθμό στον Όμιλο Βαρδινογιάννη και το Κανάλι 29 μετονομάστηκε σε STAR, το οποίο ξεκίνησε την λειτουργία του στις 4 Δεκεμβρίου 1993.\nALTER - Το ALTER ήταν ελληνικός ιδιωτικός τηλεοπτικός σταθμός πανελλαδικής εμβέλειας. Ξεκίνησε να εκπέμπει το 1994 με την ονομασία Κανάλι 5, και πήρε το όνομα Alter τον Οκτώβριο του 2000. Την περίοδο 2011-2013, ο τηλεοπτικός σταθμός διέκοψε οριστικά την λειτουργία του, από σοβαρά οικονομικά προβλήματα. Είχε έδρα το Περιστέρι.\nART 68 (νυν MAD TV) 1993-1996\nExtra Channel 2000-σήμερα\nΟ Κόσμος του Επενδυτή 2002-2012\n↑ «Πτώχευσε η ιδιοκτήτρια εταιρεία του ALTER με απόφαση Πρωτοδικείου». www.avgi.gr. Ανακτήθηκε στις 6 Ιουνίου 2019.\n↑ Παπαχριστούδη, Ματίνα (6 Μαΐου 2014). «Θέλουν το Alter στον αέρα!». digitaltvinfo.gr. Ανακτήθηκε στις 6 Ιουνίου 2019.\n↑ «Πρόταση Κουρή για το ALTER». Newpost.gr. 5 Ιουλίου 2013. Ανακτήθηκε στις 6 Ιουνίου 2019.\n↑ «Πρόταση Κουρή για το ALTER». enet.gr. 4 Ιουλίου 2013. Ανακτήθηκε στις 6 Ιουνίου 2019.\n↑ «Ξαναβγαίνει ο "Φίλαθλος"!!!». Sportdog.gr. Αρχειοθετήθηκε από το πρωτότυπο στις 11 Αυγούστου 2013. Ανακτήθηκε στις 6 Ιουνίου 2019.\n↑ «Στα περίπτερα η "Kontra News"». Τυπολογίες - όλα γύρω από τα media (στα Αγγλικά). 4 Νοεμβρίου 2013. Ανακτήθηκε στις 6 Ιουνίου 2019.\nΑνακτήθηκε από "https://el.wikipedia.org/w/index.php?title=Kouris_Media_Group&oldid=8597161"\nΤελευταία τροποποίηση 10:33, 29 Δεκεμβρίου 2020.


Η ΒΙΔΡΑ (LUTRA lutra) | paidevo.gr | kids\n← Επιστροφή στο %s Η ΜΕΣΟΓΕΙΑΚΗ ΦΩΚΙΑ\nΠανύψηλα ζώα →\nH Ενυδρίδα ή Βίδρα είναι ένα μικρόσωμο θηλαστικό, με μακρύ λαιμό και ουρά. Ζει στις όχθες των ποταμών και των λιμνών και είναι δείκτης καθαρότητας των νερών. Βρίσκεται επίσης σε πολλές βραχώδεις ακτές της βόρειας Ευρώπης.\nΗ Βίδρα, όπως είναι γνωστότερη, ανήκει στην ίδια οικογένεια με τις νυφίτσες και τα κουνάβια. Είναι υδρόβιο ζώο. Έχει μήκος περίπου ένα μέτρο και πάχος 8-10 κιλά. Η φωλιά της βρίσκεται πάντα κοντά σε νερό, είναι υπόγεια και έχει δύο ανοίγματα. Τρέφεται κυρίως με ψάρια, χέλια, βατράχους, αλλά και μικρά υδρόβια πτηνά. Γεννά 2-3 μικρά το χρόνο, που τα φροντίζει το θηλυκό.\nΣύμφωνα με παλιότερες καταγραφές, θεωρείται ότι στη χώρα μας υπάρχει ένας από τους πυκνότερους και με μεγάλη εξάπλωση πληθυσμούς Βίδρας στην Ευρώπη. Στην Ελλάδα η Βίδρα ζει κατά κύριο λόγο στην Ήπειρο. Μικρές ομάδες βρίσκονται επίσης στην Κέρκυρα και στην Εύβοια.\nΗ ρύπανση των υδάτων είναι η σημαντικότερη απειλή που αντιμετωπίζει το είδος. Η χρήση εντομοκτόνων, όπως DDT/DDE και ο υδράργυρος, τα μη επεξεργασμένα λύματα και οι ατμοσφαιρικοί ρύποι, η αποξήρανση των υγροτόπων καθώς και τα υδροηλεκτρικά φράγματα έχουν συντελέσει στη σημαντικότερη μείωση των πληθυσμών στον πλανήτη. Από τη στιγμή που το είδος αυτό αποτελεί δείκτη υγείας των νερών που ζει, η Ε.Ε. έχει ανακηρύξει τη Βίδρα προστατευόμενο είδος και την έχει συμπεριλάβει στη Σύμβασή της του 1979, για την προστασία της ευρωπαϊκής πανίδας και των φυσικών βιοτόπων.


Planet-GREECE: Αστυνομία: Αυτό είναι το πορτρέτο του δολοφόνου της Ελευθερίας Αγραφιώτου\nΑστυνομία: Αυτό είναι το πορτρέτο του δολοφόνου της Ελευθερίας Αγραφιώτου\nΣυγκλονίζουν οι εκτιμήσεις της Ασφάλειας για τον άνθρωπο που δολοφόνησε με ιδιαίτερη αγριότητα την 69χρονη Ελευθερία Αγραφιώτου, της οποίας το πτώμα είχε...\nβρεθεί σε υπόγειο γκαράζ Σούπερ Μάρκετ στο Μαρούσι τον περασμένο Μάιο.\nΟι ερευνητές της Ασφάλειας, που ολοκλήρωσαν ένα μεγάλο κύκλο ερευνών τόσο στο οικογενειακό περιβάλλον του θύματος όσο και στον κοινωνικό της περίγυρο, πλέον καταλήγουν στο ενδεχόμενο του μανιακού δολοφόνου, ο οποίος επέλεξε ένα τυχαίο θύμα.\nΟι αστυνομικοί τις Ασφάλειας καταλήγουν στο σενάριο ότι πρόκειται για έναν δολοφόνο ο οποίος μάλιστα μελετά με κάθε λεπτομέρεια το χώρο που θα χτυπήσει και θα στήσει καρτέρι στο τυχαίο θύμα του.\nΟι αστυνομικοί εκτιμούν ότι δεν έχει σημειωθεί το επόμενο χτύπημα του, καθώς ίσως αναζητά νέους χώρους τους οποίους πρέπει πρώτα να χαρτογραφήσει και έπειτα να στήσει το θανατηφόρο του καρτέρι.\nΓια το λόγο αυτό, σύμφωνα με την Espresso, οι αστυνομικοί της Ασφάλειας έχουν ανοίξει εκ νέου φακέλους ανεξιχνίαστων εγκλημάτων που αφορούν σε δολοφονίες γυναικών, σε μια προσπάθεια να βρουν κοινά χαρακτηριστικά με το ειδεχθές έγκλημα με θύμα την Ελευθερία Αγραφιώτου.\nΟι ειδικοί ψυχολόγοι με τους οποίους συνεργάζεται η ΕΛ.ΑΣ, έχουν προσπαθήσει από τα στοιχεία που έχουν στα χέρια τους οι αστυνομικοί, να συνθέσουν ένα προφίλ του δράκου σε μια προσπάθεια να υπάρξει μια πρόβλεψη για την επόμενη κίνηση του.\nΣύμφωνα με πληροφορίες οι ψυχολόγοι που μελέτησαν αυτά τα στοιχεία κάνουν λόγο για έναν άνθρωπο, οποίος πριν καταλήξει στο δεύτερο υπόγειο γκαράζ του Σούπερ Μάρκετ, είχε μελετήσει βήμα προς βήμα τις κινήσεις του έχοντας εναλλακτικό σχέδιο.\nΤο γεγονός ότι ο χώρος εποπτεύεται από κάμερες παρακολούθησης δεν πτόησε καθόλου τον δράκο ώστε να κυνηγήσει και μάλιστα στην συνέχεια να σύρει από τα πόδια την ήδη άγρια χτυπημένη στο κεφάλι γυναίκα, στο τρίτο υπόγειο που κανείς δεν γνώριζε εκτός από τους εργαζόμενους.\nΤο γεγονός αυτό δείχνει στους ειδικούς πως είχε χαρτογραφήσει τους χώρους και μάλιστα φέρεται να έκανε ακόμα και προπαρασκευή καθώς η πόρτα που οδηγεί στο τρίτο υπόγειο ήταν φρακαρισμένη από τα μπάζα.\nΣύμφωνα με πληροφορίες, οι ειδικοί, στο προφίλ που προσπαθούν να σκιαγραφήσουν βλέπουν έναν άνθρωπο που αντλεί ευχαρίστηση από την προετοιμασία του σχεδίου του και τον βίαιο θάνατο.


Αγία Τριάδα Πειραιώς: Ιστορικό του Ναού μας\nΙστορικό του Ναού μας\nΟ πρώτος Ιερός Ναός Αγίας Τριάδος Πειραιώς θεμελιώθηκε το 1839 από τον πρώτο Δήμαρχο Πειραιά Κυριάκο Σερφιώτη σε οικοπεδική έκταση που ανήκε στον Άγιο Σπυρίδωνα. Η αποπεράτωσή του έγινε επί Δημαρχίας Πέτρου Ομηρίδου ( 1841 – 1845 ). Ο Ναός εκείνος είχε παράξενο σχέδιο, χωρίς κανένα παράθυρο. Στα πλαϊνά τμήματα του Ναού είχαν κατασκευαστεί δύο ξύλινα κωδωνοστάσια. Το 1845 αποφασίζεται η πλακόστρωση του περιβόλου του Ναού με πλάκες από το Λιβόρνο, ενώ το 1872 κατασκευάζεται κωδωνοστάσιο στην πρόσοψη του Ναού.\nΣτις 11 Ιανουαρίου 1944, κατά τον βομβαρδισμό της πόλεως του Πειραιά από τα συμμαχικά αεροπλάνα, γκρεμίζεται εξ ολοκλήρου ο Ναός της Αγίας Τριάδος, θάβοντας κάτω από τα ερείπιά του αρκετούς Πειραιώτες που είχαν καταφύγει εκεί για να προστατευθούν.\nΤο καλοκαίρι του ιδίου έτους στο κέντρο του ερειπωμένου Ναού κατασκευάζεται ένας πρόχειρος Ναΐσκος για την εξυπηρέτηση των ενοριτών. Ο Ναΐσκος αυτός παρέμεινε 12 χρόνια. Μετά την καταστροφή του πρώτου Ιερού Ναού της Αγίας Τριάδος Πειραιώς υπήρξαν διεκδικήσεις του οικοπέδου από την Δημοτική αρχή αλλά και προσκόμματα από την Αρχαιολογική Υπηρεσία δεδομένου ότι συμφώνως με αυτήν εκεί βρισκόταν το αρχαίο Εμπορείο, το Χρηματιστήριο εμπορευμάτων και άλλα αρχαία κτίσματα. Το 1950 ιδρύεται η Παμπειραϊκή Ένωσις Αναστηλώσεως Ιερού Μητροπολιτικού Ναού Αγίας Τριάδος Πειραιώς με πρώτον Πρόεδρο τον αείμνηστο Μιλτιάδη Πουρή. Σκοπός της Ενώσεως ήταν η αναστήλωσις του Ναού της Αγίας Τριάδος Πειραιώς και σήμερα η αποπεράτωσις και η συντήρησίς του.\nΚατόπιν πολλών συζητήσεων και αντεγκλήσεων αποφασίζεται με παρέμβαση του Αρχιεπισκόπου Αθηνών κυρού Σπυρίδωνος και του Υπουργού Δημοσίων Έργων Γεωργίου Ράλλη η ανέγερση Ναού μεγαλύτερου του προϋπάρξαντος και στην ίδια ακριβώς θέση με εκείνον.\nΟ Νέος Ναός της Αγίας Τριάδος Πειραιώς θεμελιώθηκε την Κυριακή 17 Ιουνίου 1956 παρουσία του Αρχιεπισκόπου Αθηνών κυρού Δωροθέου, των Υπουργών Παιδείας Π. Λεβεντή και Κοινωνικής Πρόνοιας Λίνας Τσαλδάρη και του Υφυπουργού Οικονομικών Δ. Αλιπράντη, των τοπικών αρχών και άλλων επισήμων.\nΚατά τις ανασκαφές όμως ευρέθησαν διάφορα αγγεία, χρυσά νομίσματα, μωσαϊκά, επιγραφές και άλλα αντικείμενα τα οποία οδήγησαν την Αρχαιολογική Υπηρεσία σε απόφαση διακοπής των ανασκαφών και της ανεγέρσεως του Ναού. Παράλληλα ο Δήμος διεκδίκησε εκ νέου το οικόπεδο. Κατόπιν επίμονων ενεργειών τόσο του μακαριστού Αρχιεπισκόπου κυρού Δωροθέου αλλά και του αειμνήστου Προέδρου της Παμπειραϊκής Ενώσεως Μιλτιάδη Πουρή κατερρίφθησαν οι αξιώσεις του Δήμου και τα επιχειρήματα της Αρχαιολογικής Υπηρεσίας και συνεχίστηκε η ανέγερσις του νέου Ναού, διατηρώντας ανέπαφα τα αρχαία οικοδομικά στοιχεία τα οποία ο επισκέπτης σήμερα μπορεί να θαυμάσει στο παρεκκλήσιο των Αγίων Κυρίλλου και Μεθοδίου.\nΤα εγκαίνια του Νέου Ναού της Αγίας Τριάδος Πειραιώς έγιναν στις 17 Μαΐου 1964, ενώ η ανέγερσίς του ολοκληρώθηκε το 1979 με βάση τα σχέδια του Γεωργίου Στ. Νομικού., ενώ συνεχιζόντουσαν οι εργασίες τέμπλου, αγιογραφήσεως κ. λ. π.\nΟ Ναός είναι Βυζαντινού ρυθμού χωρητικότητας 3.100 ατόμων με εμβαδόν στο Ισόγειο 835 τετραγωνικά μέτρα. Ο τρούλος του έχει 40 παράθυρα και στηρίζεται σε 8 σφαιρικά τρίγωνα και 8 μεγάλες αψίδες. Χάρις στην στήριξή του αυτή αλλά και τη μεγάλη του διάμετρο γίνεται ορατός από κάθε σημείο του Ναού, ακόμη και από τις εισόδους. Οι εξωτερικές θύρες του είναι από σφυρήλατο ορείχαλκο ιδιαίτερης τεχνοτροπίας. Το περίτεχνο μαρμάρινο τέμπλο του είναι έργο των Αφων Δούκα, ενώ οι ξυλόγλυπτες θύρες του τέμπλου είναι έργο του Θεοφ. Νομικού.\nΗ αγιογράφηση του Ναού ξεκίνησε επί Δημαρχίας Αριστείδη Σκυλίτση, στον οποίο ο αείμνηστος βιομήχανος Μποδοσάκης προσέφερε σημαντικό χρηματικό ποσό. Το ποσό αυτό ο Δήμαρχος το διέθεσε για την αγορά φύλλων χρυσού απαραίτητου για την αγιογράφηση του Ναού.\nΠρώτος αγιογράφος του Ναού ήταν ο αείμνηστος Στέφανος Αλμαλιώτης, μετά τον θάνατο του οποίου την αγιογράφηση του Ναού συνέχισε ο βοηθός και μαθητής του κ. Ανάργυρος Λιάκος ο οποίος ακολούθησε την τεχνοτροπία του δασκάλου του. Ο αγιογράφος Στέφανος Αλμαλιώτης έχει εμπνευσθεί από την Μακεδονική κυρίως Σχολή αλλά και την Κρητική με αποτέλεσμα μια μοναδική βυζαντινή απεικόνιση του προσώπου. Οι αγιογραφίες έχουν έντονα ανθρωπιστικά στοιχεία με συνέπεια ο Ναός της Αγίας Τριάδος Πειραιώς να μην είναι μόνο ένα μνημείο βυζαντινής τέχνης αλλά και χώρος προσευχής, ενόρασης και κατάνυξης.\nΑναρτήθηκε από Αγία Τριάδα Πειραιώς στις 4:41 μ.μ.


Ήττα στη Μύκονο για την Α.Ε. Δικαίου - Δημοκρατική της Ρόδου\nΉττα στη Μύκονο για την Α.Ε. Δικαίου\nΑπόλυτα φυσιολογική ήττα με σκορ 89-65 γνώρισε η Α.Ε. Δικαίου από τον Α.Ο. Μυκόνου. Οι Κώοι δεν μπόρεσαν να κοιτάξουν στα μάτια την καλύτερη (μακράν) ομάδα του 3ου ομίλου, που είναι και το μεγάλο φαβορί για την άνοδο στη Β’ Εθνική. Η ομάδα του Δημήτρη Τζομάκα δεν μπόρεσε να κοιτάξει στα μάτια την πανίσχυρη Μύκονο (δεν έπαιξε ο Άγγελος Τσάμης), που λογικά θα ανέβει άνετα. Από την αρχή του αγώνα, οι γηπεδούχοι ήταν καλύτεροι και έφτασαν άνετα στην επικράτηση.\nΑ.Ε. Δικαίου- Αγία Παρασκευή (13:00)\nΕλευθερία Μοσχάτου- Ποσειδών Λουτρακίου (17:00)\nΝίκη Αμαρουσίου- Α.Ο.Κ. Χαλανδρίου (17:00)\nΉττα στην πρεμιέρα για την Α.Ε. Δικαίου Με το…αριστερό ξεκίνησε η Α.Ε. Δικαίου τις υποχρεώσεις της στη Γ’ Εθνική,…


Οι Πυρήνες για Ξηρό: Κλαψιάρης, μυθομανής, σιχαμερός -Πίστευε ότι ήταν μετεμψύχωση του Καραϊσκάκη | eReportaz\nΟι Πυρήνες για Ξηρό: Κλαψιάρης, μυθομανής, σιχαμερός -Πίστευε ότι ήταν μετεμψύχωση του Καραϊσκάκη\n«Δημόσια Αυτοκριτική» τιτλοφορείται η νέα επιστολή των Πυρήνων της Φωτιάς στην οποία εξαπολύουν σφοδρή επίθεση στον Χριστόδουλο Ξηρό τον οποίο στολίζουν με κάθε είδους χαρακτηρισμό και αποκαλύπτουν λεπτομερώς το σχέδιο ανατίναξης των φυλακών Κορυδαλλού.\nΓια το σχέδιο δολοφονίας Ξηρού\n«Δεν αποδεχόμαστε ούτε αρνούμαστε τίποτα. Όμως, δεν υπάρχει μεγαλύτερο ψέμα από τη μισή αλήθεια (και σε κάποιες περιπτώσεις απ’ την καθόλου αλήθεια). Οι δημοσιογράφοι, σε συνεργασία με την αστυνομία, έκαναν αυτό που ξέρουν καλύτερα: κατέσφαξαν την αλήθεια στο βωμό του ψέματος. Μίλησαν για “τσιμεντώματα”, για “μακελειό”, για “αρχηγικές εντολές”, για “πρόκληση δεκάδων ανυποψίαστων θυμάτων”, ενώ έφτασαν στο σημείο να προσπαθούν να αποπολιτικοποιήσουν τη Συνωμοσία Πυρήνων της Φωτιάς, λέγοντας πως αναθέταμε την εκπλήρωση των ενεργειών μας σε ποινικούς. Παράλληλα, η λεηλασία της αλήθειας συνεχίστηκε με την επιλεκτική αναφορά σε αποσπάσματα της προσωπικής μας αλληλογραφίας. Όταν το προσωπικό γίνεται δημόσιο, τότε το σκοτάδι των μυστικών που φυλάμε παραμορφώνεται από το φως ενός προβολέα ανάκρισης που διαστρεβλώνει τα πάντα. Όποιος νιώθει τόσο “καθαρός” ώστε να μην έχει πρόβλημα που θα βγει το προσωπικό του ημερολόγιο στις τηλεοράσεις, οι σκέψεις, τα μυστικά του, οι κακίες, οι εντάσεις του, η τσαντίλα του, ο θυμός του στα πρωτοσέλιδα των εφημερίδων, τότε ήδη έχει πεθάνει από πλήξη.\nΌ,τι μοιράζεται μια ομάδα, ή κάποιοι φίλοι ανάμεσά τους, έχει έναν κώδικα που δε σπάει με καμία αποκρυπτογράφηση. Είναι το κωδικοποιημένο πλεόνασμα μιας εσωτερικής ιστορίας που έχει παρελθόν και δεν είναι για δημόσια αφήγηση. Είναι ένας κώδικας σχέσης που τον αντιλαμβάνονται και τον ερμηνεύουν οι ίδιοι που συμμετέχουν στην ιστορία. Αν καθετί που λέει εμπιστευτικά ο φίλος στο φίλο και ο σύντροφος στη συντρόφισσα ήταν προορισμένο να βγει δημόσια, τότε θα ήμασταν καταδικασμένοι να μείνουμε μουγγοί. Ας το αναλογιστεί αυτό ο καθένας την επόμενη φορά που θα πει ένα μυστικό, μια “κακία” ή κάτι πάνω στα νεύρα του σε ένα φίλο του. Πώς θα ένιωθε αν έβγαινε δημόσια; Πόσο μάλλον όταν σε αυτόν το δημόσιο κανιβαλισμό, οι μπάτσοι προσθέτουν τις δικές τους πινελιές αισχρού ψέματος. Θέλοντας ταυτόχρονα να χώσουν κι άλλους ανθρώπους και φίλους, που δεν έχουν καμία σχέση, σε νέες δικογραφίες».


Τοποθέτηση στην ολομέλεια της Βουλής κατά την συζήτηση του Νομοσχεδίου “Συνταξιοδοτικές διατάξεις Δημοσίου και τροποποίηση διατάξεων του ν. 4387/2016” – Σωκράτης Βαρδάκης – Βουλευτής Ηρακλείου ΣΥΡΙΖΑ – Προοδευτική Συμμαχία\nPosted on 18/05/2017\tby sokratis\tin Δελτια Τυπου, Ειδησεις, Ομιλίες στην Ολομέλεια\nΤοποθέτηση του Σωκράτη Βαρδάκη στην ολομέλεια της Βουλής κατά την συζήτηση του Νομοσχεδίου “Συνταξιοδοτικές διατάξεις Δημοσίου και τροποποίηση διατάξεων του ν. 4387/2016, μέτρα εφαρμογής των δημοσιονομικών στόχων και μεταρρυθμίσεων, μέτρα κοινωνικής στήριξης και εργασιακές ρυθμίσεις, Μεσοπρόθεσμο Πλαίσιο Δημοσιονομικής Στρατηγικής 2018-2021 και λοιπές διατάξεις.”.\nΟ βουλευτής Ηρακλείου ΣΥΡΙΖΑ Σωκράτης Βαρδάκης τοποθετήθηκε στην Ολομέλεια της Βουλής αναφορικά με το κλείσιμο της 2η αξιολόγησης, τα μέτρα και τα αντίμετρα που πρόκειται να ψηφιστούν, αλλά και την μάχη που κερδήθηκε σε σχέση με τις εργασιακές ρυθμίσεις.\nΧαρακτήρισε τους βουλευτές της αντιπολίτευσης «Ρομπέν των Δασών, υποστηρικτές αδύναμων, υποστηρικτές των φτωχών, προστάτες των ανέργων, των συνταξιούχων, υποστηρικτές συνδικαλιστών, σωμάτων ασφαλείας, λιμενικών. Δεν έμεινε καμιά κοινωνική τάξη παραπονούμενη» […] «Σαν να κυβέρνησε ο ΣΥΡΙΖΑ 20 χρόνια και έφερε τη χώρα μου σε αυτό το χάλι», όπως χαρακτηριστικά συμπλήρωσε.\nΣυνεχίζοντας, έκανε μία σύντομη αναφορά στα αντίμετρα που θεσπίζει η Κυβέρνηση υπέρ των ευπαθών κοινωνικών ομάδων και τα οποία σκόπιμα όπως ανέφερε περνάνε στα ψιλά γράμματα: «η επιδότηση ενοικίου που θα ωφελήσει εξακόσιες χιλιάδες νοικοκυριά, η μηδενική ή μειωμένη συμμετοχή στη φαρμακευτική δαπάνη -μέτρο που αφορά το 79% του συνόλου του πληθυσμού-, η αύξηση δικαιούχων δωρεάν πρόσβασης σε βρεφονηπιακούς σταθμούς, η επέκταση του προγράμματος των σχολικών γευμάτων, η αύξηση και η επέκταση επιδόματος τέκνου, η δημιουργία θέσεων εργασίας με σκοπό την καταπολέμηση της ανεργίας»\nΟ κ. Βαρδάκης αναφέρθηκε στην «παρέμβαση στη συνταξιοδοτική δαπάνη και τη μείωση του αφορολόγητου. Όμως, προβλέπονται και τα παραπάνω αντίμετρα και μόλις αυτά ψηφιστούν, μπαίνουμε στην τελική ευθεία ολοκλήρωσης της δεύτερης αξιολόγησης, η οποία θα παίξει καθοριστικό ρόλο στις συζητήσεις για το ελληνικό χρέος.» Ωστόσο όπως τόνισε: «εμείς ακολουθούμε το πρόγραμμα, με σκοπό την ολοκλήρωση της αξιολόγησης, ενώ τρέχουμε ταυτόχρονα τις συζητήσεις για την ελάφρυνση του χρέους, χωρίς να ξεχνάμε το κοινωνικό μας πρόσημο. Δεν ζητούμε πιστοποιητικά βιωσιμότητας του χρέους. Θα πετύχουμε τη βιωσιμότητα του χρέους.»\nΣυνέχισε επίσης, υπενθυμίζοντας στους συναδέλφους του ΠΑΣΟΚ και της ΝΔ, «να μην ξεχνάτε την επίθεση που εξαπολύσατε στα εργασιακά δικαιώματα την τετραετία της διακυβέρνησής σας, γιατί το αποτέλεσμα των πολιτικών σας επιλογών ήταν η πλήρης απορρύθμιση των εργασιακών σχέσεων στην Ελλάδα, ενώ κατερρίφθη η νεοφιλελεύθερη ρητορική σας ότι δήθεν η μείωση του μισθολογικού κόστους θα συνέβαλε στην ανάκτηση της ανταγωνιστικότητας της ελληνικής οικονομίας. Ούτε προοπτικές ανταγωνιστικότητας δημιούργησε ούτε θέσεις εργασίας. Οι παρεμβάσεις σας οδήγησαν μόνο σε βαθιά ύφεση, σε δραματική αύξηση της ανεργίας, της φτώχειας και των κοινωνικών ανισοτήτων. Επί ημερών σας παγιώθηκε ένα αισχρό, πραγματικά, πλαίσιο που διέπει την αγορά εργασίας και δημιουργεί συνθήκες γαλέρας. Η Κυβέρνηση έδωσε μάχες και θα συνεχίσει να δίνει μάχες για τα κοινωνικά δικαιώματα και όχι μόνο. Βάλατε στο στόχαστρο τις συλλογικές συμβάσεις, τα κατώτερα όρια προστασίας της εργασίας, αναστέλλοντας ουσιαστικά επ’ αόριστον το πλαίσιο των συλλογικών διαπραγματεύσεων και τη λειτουργία των συλλογικών συμβάσεων.»\nΣυνέχισε στηλιτεύοντας την τοποθέτηση της κ. Μπακογιάννη, η οποία το 2010, 2011 και το 2012 ήταν στις πλατείες υβρίζοντας την Κυβέρνηση Σαμαρά. «Άκουσα χθες την κυρία Μπακογιάννη που μας εγκαλούσε ότι το 2010, το 2011, το 2012 ήμασταν με πανό και διατρανώναμε την αντίθεσή μας. Μαζί ήμασταν με την κυρία Μπακογιάννη, γιατί τότε η κυρία Μπακογιάννη από τη Δημοκρατική Συμμαχία έβριζε τον Σαμαρά, έβριζε την κυβέρνηση της ΝΔ, έβριζε τους Βουλευτές της ΝΔ. Και αυτή σε ομιλία της απ’ αυτό εδώ το Βήμα το 2010 και το 2012 είχε πει ότι τρύπησαν οι κάδοι απορριμμάτων, καθώς οι άνθρωποι έβαζαν μέσα τα χέρια τους για να βρουν ένα ξεροκόμματο να το φάνε. Και χθες εγκαλούσε εμάς! Μαζί παλεύαμε με την κ. Μπακογιάννη τότε. Τώρα, βέβαια, ανήκει αλλού.»\nΜεταξύ άλλων από το βήμα της Βουλής, ο κος Βαρδάκης υπενθύμισε στον ελληνικό λαό τα μεγάλα προβλήματα που δημιούργησε η ΝΔ και το ΠΑΣΟΚ όταν ήταν στην κυβέρνηση: «σφράγισαν την Εργατική Εστία, τον ΟΕΚ εξαφανίζοντας δισεκατομμύρια ευρώ που ήταν χρήματα του ελληνικού λαού.[…] απέλυσαν εκπαιδευτικούς, χιλιάδες εργαζόμενους, σχολικούς φύλακες, δημοτικούς αστυνομικούς, καθαρίστριες. […] εξαθλίωσαν τους αγρότες μας. Ένα αναπτυξιακό εργαλείο είχαν οι αγρότες, την Αγροτική Τράπεζα, και την ξεπούλησαν. Φόρτωσαν τους αγρότες με εκατομμύρια ευρώ χρέη και πανωτόκια από το 2004, κάτι που και αυτό θα λύσουμε σήμερα -εκτός και εάν κάποιοι το λύσουν με επίκαιρες ερωτήσεις- που μαζί με τη μείωση του ΦΠΑ στο 13% και στα αγροτικά εφόδια δίνει μια μεγάλη ανάσα στους αγρότες. […] έβαλαν στη ζωή μας τους ενοικιαζόμενους εργαζόμενους, τους εργολάβους διαπλοκής, που αντί πινακίου φακής, εκμεταλλευόντουσαν εργατικό δυναμικό ακόμη και μέχρι χθες. […] άμα γυρίσεις ανάποδα τις τσέπες των κομμάτων τους, θα πέσει απ’ αυτές τις τσέπες το 1/4 του χρέους.»\nΚάλεσε επίσης την αντιπολίτευση να απολογηθεί στον ελληνικό λαό: «Θα τα πληρώσετε κάποτε; Δεν θα τα πληρώσει ο ελληνικός λαός αυτά τα χρήματα. Πραγματικά, είσαστε θλιβεροί. Είστε θύτες και παριστάνετε τα θύματα. Όμως, ο ελληνικός λαός δεν σας εμπιστεύεται, γιατί εσείς τον προδώσατε.»\nΟ κος Βαρδάκης συνέχισε αναφερόμενος στις δράσεις της Κυβέρνησης: «Ανατρέπουμε αυτήν την κατάσταση επαναφέροντας τις βασικές αρχές των συλλογικών διαπραγματεύσεων, την αρχή της ευνοϊκότερης ρύθμισης, την αρχή της επεκτασιμότητας.[…] Η ανταπεργία δεν αλλάζει και θα υπάρξει πρόβλεψη ταχείας ικανοποίησης των απαιτήσεων των εργαζομένων σε περίπτωση που ο εργοδότης καθίσταται υπερήμερος προς την αποδοχή της εργασίας και την καταβολή του μισθού σε περίπτωση απεργίας. […] δώσαμε μεγάλη μάχη για τα εργασιακά με σύμμαχο τις αρχές του ευρωπαϊκού κοινωνικού μοντέλου, οι οποίες αποτελούν την ψυχή της Ευρωπαϊκής Ένωσης και αποτυπώνονται στους χάρτες θεμελιωδών κοινωνικών δικαιωμάτων που ισχύουν στην Ευρώπη και στους οποίους δεσπόζουσα θέση κατέχει το δικαίωμα της συλλογικής διαπραγμάτευσης.»\nΑναφέρθηκε επίσης στον κ. Βρούτση: «μήπως θυμάστε πότε θεσπίσατε και ψηφίσατε τον νόμο για τους ανασφάλιστους και για την ιατροφαρμακευτική περίθαλψη των ανασφάλιστων; Μήπως θυμάστε; Κάτι είπε ο κ. Μητσοτάκης ότι είχατε ψηφίσει νόμο για την πλήρη δωρεάν ιατροφαρμακευτική περίθαλψη των ανασφάλιστων. Θυμάστε;\nΕπειδή, λοιπόν, είσαστε ψεύτες και λέτε ψέματα, θα σας πω το εξής.\nΌταν θεσπίσατε αυτό τον νόμο, όπως είπε ο κ. Μητσοτάκης, που διαρρηγνύετε εδώ τα ιμάτιά σας – γιατί αυτό είναι ένα επίτευγμα και μια μεγάλη τομή της Κυβέρνησης του ΣΥΡΙΖΑ -, δυόμισι εκατομμύρια ανασφάλιστοι να έχουν σήμερα ιατροφαρμακευτική περίθαλψη και ήταν στο λεγόμενο «παράλληλο πρόγραμμα», θα καταθέσω στα Πρακτικά της Βουλής. Επαναλαμβάνω ότι θα καταθέσω βεβαιώσεις ανασφάλιστων που πλήρωναν στα νοσοκομεία ακόμα και μέχρι το 2013 και το 2014.»\nΟλοκληρώνοντας την τοποθέτησή του, ο κος Βαρδάκης θέλησε να δώσει και μία συμβουλή: «Να προσέχετε λίγο, γιατί το στερητικό σύνδρομο εξουσίας που σας διακατέχει δεν είναι επικίνδυνο για τα κόμματά σας – κάτι που δεν μας απασχολεί -, αλλά είναι επικίνδυνο για τη χώρα, γιατί τα πολλά χρόνια που είστε στα έδρανα της Αντιπολίτευσης αρκετά μας σώσατε! Δεν θέλουμε άλλους προστάτες και τσάμπα μάγκες».


Νεφροπαθείς και μεταμοσχευμένοι Ελλάδας: ΞΕΚΙΝΗΣΑΝ ΟΙ ΕΡΓΑΣΙΕΣ ΓΙΑ ΤΗΝ ΤΟΙΧΟΓΡΑΦΙΑ ΣΤΟ ΑΧΕΠΑ\nφιλοτεχνήσουν οι καλλιτέχνες APSET και SAME84.\nΣύμφωνα με τον πρόεδρο του Συλλόγου Νεφροπαθών Θεσσαλονίκης,Χρήστο Καραγκιόζη, οι εργασίες όσο θα αναπτύσσεται η τοιχογραφία θα είναι ανοικτές ώστε να μπορεί να τις θαυμάζει ο κόσμος, μετά το Πάσχα όμως θα προγραμματιστεί μια αποκαλυπτήρια εκδήλωση για το έργο τέχνης.\nΤο σχέδιο της τοιχογραφίας αναπαριστά δύο πρόσωπα: Το ένα φεύγει αποχαιρετώντας τη ζωή και το άλλο έρχεται φέρνοντας νέα ζωή, συμβολίζοντας το μήνυμα «Ζήσε δύο φορές».\nΗ διάδοση του μηνύματος υπέρ της δωρεάς οργάνων αποτελεί επιτακτική ανάγκη, αφού η Ελλάδα κατέχει την τελευταία θέση στις μεταμοσχεύσεις και την προσφορά οργάνων στην Ευρώπη. «Υπάρχουν πολύ σοβαρά προβλήματα συντονισμού από την πλευρά της πολιτείας και είναι απαραίτητη η συνεχής ενημέρωση», λέει ο κ. Καραγκιόζης και προσθέτει: «Ελπίζουμε, με αφορμή την τοιχογραφία να ευαισθητοποιηθεί η πολιτεία και να αναλάβει τα κατάλληλα μέτρα ώστε να επανδρωθούν καταλλήλως οι ΜΕΘ και να ξεκινήσουν ολοκληρωμένες καμπάνιες για την ενημέρωση της κοινωνίας».\nΑπογοητεύουν οι αριθμοί\nΣτην Ελλάδα, οι αιμοκαθαιρούμενοι ασθενείς φτάνουν τους 10.000, στη λίστα αναμονής για μεταμόσχευση νεφρού είναι ενταγμένοι όμως, μόλις 1.100. «Οι περισσότεροι ασθενείς δεν θέλουν να μπουν στη λίστα γιατί γνωρίζουν ότι ο χρόνος αναμονής μπορεί να φτάσει και τα 10 χρόνια, ενώ παράλληλα θέλουν να αποφύγουν την πιθανότητα να κληθούν και τελικά να μην γίνει η μεταμόσχευση σε αυτούς, κάτι που συμβαίνει συχνά», εξηγεί ο κ. Καραγκιόζης.\nΕιδικότερα στη Βόρεια Ελλάδα, οι αιμοκαθαιρούμενοι ασθενείς ανέρχονται σε 3.500, ενώ μόνο στη Θεσσαλονίκη 1.500. Στη λίστα όμως, βρίσκεται περίπου το 10% εξ αυτών. Οι αριθμοί είναι απογοητευτικοί, αφού σε ολόκληρη τη χώρα γίνονται μόλις 110 μεταμοσχεύσεις το χρόνο.\nΑσφαλώς, εάν η κατάσταση βελτιωνόταν, το όφελος και για το κράτος θα ήταν μεγάλο, αφού κάθε αιμοκαθαιρούμενος ασθενής σήμερα κοστίζει στο δημόσιο 60.000 ευρώ το χρόνο. «Έχω συγκεντρώσει κάποιες προτάσεις που θα μπορούσαν να βελτιώσουν αυτήν την κατάσταση και έχω έρθει σε επικοινωνία με τον υπουργό Υγείας κ. Ξανθό, με τον οποίο θα συναντηθώ μετά το Πάσχα», αναφέρει ο κ. Καραγκιόζης. Ωστόσο, όπως ο ίδιος λέει, δεν είναι ιδιαίτερα αισιόδοξος για το αποτέλεσμα της συνάντησης.\nΑυτό που απαιτείται, σύμφωνα με τον πρόεδρο του Συλλόγου, είναι να γίνεται μια πιο σωστή επιστημονική προσέγγιση στους συγγενείς του νεκρού, οι οποίοι θα πρέπει να εγκρίνουν τη δωρεά. Η προσέγγιση αυτή πρέπει να γίνεται σε ειδικά διαμορφωμένο χώρο, υπό συγκεκριμένες προϋποθέσεις και όχι στο διάδρομο του νοσοκομείου. «Έπειτα, είναι προβληματική και η συντηρητική στάση της εκκλησίας στο θέμα της δωρεάς οργάνων», υποστηρίζει ο κ. Καραγκιόζης, κάνοντας λόγο για έντονη θρησκοληψία στην ελληνική κοινωνία. «Ωστόσο, όταν γίνεται μια σωστή και ψύχραιμη προσέγγιση από εξειδικευμένους γιατρούς της ΜΕΘ, τις περισσότερες φορές η απάντηση των συγγενών είναι θετική», καταλήγει ο κ. Καραγκιόζης.


Το smartphone σας γνωρίζει πότε είστε στενοχωρημένοι\nΑρχική σελίδαSmartphoneΤο smartphone σας γνωρίζει πότε είστε στενοχωρημένοι\nΜπορούν άραγε αυτά τα δεδομένα να πουν κάτι και για την διάθεση του χρήστη του smartphone; Ναι, και μάλιστα σε τέτοιο βαθμό που μπορούν να φανερώσουν ακόμη και ποια είναι η ψυχική και διανοητική κατάσταση του χρήστη.\nΑκόμη και να χρησιμεύσουν στη διάγνωση κάποιας ασθένειας.\nΤη μελέτη διεξήγαγε το Κέντρο Ερευνών και Πειραματισμού στις Τηλεπικοινωνίες για τις Δικτυωμένες Κοινωνίες [Center for Research and Telecommunication Experimentation for Networked Communities –CREATE-NET] στο Τρέντο της Ιταλίας.\nΗ μελέτη δείχνει ότι οι αισθητήρες που βρίσκονται σε ένα smartphone μπορούν να πουν ακόμη και αν ο χρήστης έχει ένα μανιακό ή καταθλιπτικό επεισόδιο.\nΣτη μελέτη, ο επικεφαλής Venet Osmani έδωσε σε 12 διπολικούς ασθενείς smartphones για 4 μήνες, τα οποία χρησιμοποιούσε ανά διαστήματα τριών εβδομάδων για να διαπιστώσει την κατάσταση τους.\nΑπό τα αποτελέσματα προκύπτει ότι από τα δεδομένα που είναι καταγεγραμμένα στο smartphone, κάποιος μπορεί να προβλέψει την αλλαγή στη διάθεση του χρήστη του κατά 94%. Στην περίπτωση δε που στα δεδομένα που ελέγχονται περιλαμβάνονται η συχνότητα και η διάρκεια των τηλεφωνικών κλήσεων, τότε η ακρίβεια της πρόβλεψης φτάνει στο 97%.\nΗ αύξηση του αριθμού των κλήσεων και οι συνεχείς μετακινήσεις των χρηστών–όπως καταδεικνύονται από το GPS– αλλά και η ταχύτητα με την οποία αυτές γίνονται είναι στοιχεία που δείχνουν πιθανό μανιακό επεισόδιο. Η μείωση της δραστηριότητας, η μικρή διάρκεια των κλήσεων και η χαμηλή στάθμη της έντασης του ήχου σε αυτές είναι στοιχεία που δείχνουν τη θλίψη.\nΗ έρευνα είναι μόνο μια αρχή για το πώς μπορούν τα smartphone να βοηθήσουν στην διαπίστωση και στη βελτίωση της υγείας των χρηστών τους με τρόπους που ξεπερνούν κατά πολύ την τυπική καταγραφή των καρδιακών παλμών με ένα heart rate monitor.


Αρχαία Ρώμη: Οι καλύτερες ταινίες και σειρές\nΟι κορυφαίες ταινίες και σειρές για την Αρχαία Ρώμη\nΜερικές επιλογές σε καθαρά επικό και πασχαλινό mood: Από το Spartacus μέχρι το Rome του ΗΒΟ.\nΓράφει: Γιώργος Ρομπόλας 17 Απριλίου 2020\nΤι δουλειά έχουν οι ταινίες και οι σειρές εποχής για την Αρχαία Ρώμη την περίοδο του Πάσχα; Την τελευταία φορά που κοιτάξαμε στις γραφές, η μοναδική συμβολή των Ρωμαίων στο δράμα του Ιησού Χριστού ήταν εκείνο το περιβόητο "νίπτω τας χείρας μου" του Ρωμαίου επίτροπου της Ιουδαίας, Πόντιου Πιλάτου. Η αλήθεια, όμως, είναι ότι η άνοδος του χριστιανισμού είναι άμεσα συνδεδεμένη με την πιο ισχυρή αυτοκρατορία που γνώρισε ποτέ η Μεσόγειος.\nΈτσι, με τα χρόνια στήθηκε μία τηλεοπτική παράδοση που απαιτεί -φανατικά και στο repeat- ταινίες και σειρές που έχουν να κάνουν με τα χρόνια της Ρωμαϊκής αυτοκρατορίας. Άλλες καλές, άλλες κακές και μερικές πραγματικά απαράδεκτες. Ας δούμε, όμως, μερικά από τα κορυφαία δείγματα του sword and sandal, ένός είδους που κάποτε μεσουρανούσε στο Χόλιγουντ και τα τελευταία χρόνια κάνει ξανά την εμφάνισή τους. Είναι άλλωστε Μεγάλη Εβδομάδα και η παράδοση το απαιτεί.\nΑς ξεκινήσουμε με τα βασικά και με τρία ονόματα ή μάλλον τρία ιερά τέρατα του σινεμά: Stanley Kubrick, Kirk Douglas, Dalton Trumbo. Εκείνο που θα μπορούσε να μοιάζει με μία sword and sandal σαπουνόπερα μετατρέπεται σε φιλμ-δυναμίτη αφιερωμένο στον θρυλικό επαναστάτη που όρθωσε το ανάστημά του ενάντια στη στυγνή και καταπιεστική εξουσία της Ρώμης. Μέχρι σήμερα, παραμένει ένα από τα κορυφαία ιστορικά δράματα όλων των εποχών - με τη σκηνή, δια χειρός του κυνηγημένου για τα αριστερά φρονήματα Trumbo, όπου όλοι σκλάβοι αναφωνούν "Εγώ, είμαι o Σπάρτακος" να προκαλεί ανατριχίλες 60 χρόνια μετά.\nΜία φανταχτερή υπερπαραγωγή που έσπασε κάθε ρεκόρ κόστους (σ.σ: γονατίζοντας οικονομικά την 20th Century Fox), γεμάτη πυραμίδες, λεγεωνάριους, φανταχτερές στολές, παρελάσεις και ό,τι άλλο μπορεί να βάλει κανείς με τη φαντασία του. Μήπως, όμως, το love story ανάμεσα στη Βασίλισσα της Αιγύπτου και τον Ρωμαίο στρατηγό μοιάζει λίγο γλυκερό στις μέρες μας; Επιφανειακά, ναι, στο βάθος όμως οι ερμηνείες των Elizabeth Taylor και -κυρίως- του Richard Burton στον ρόλο του Μάρκου Αντώνιου αποζημιώνουν και με το παραπάνω. O τελευταίος πείθει απόλυτα ότι θα έχανε τα πάντα, συμπεριλαμβανομένης και μίας ολόκληρης αυτοκρατορίας, για τα μάτια μίας γυναίκας· της Κλεοπάτρας.\nΈνα ξεχασμένο διαμάντι ή "Ένα μυθιστόρημα για την τηλεόραση"όπως είχε διαφημιστεί από το ίδιο το δίκτυο ABC με τον Peter O' Toole στον πρωταγωνιστικό ρόλο του Ρωμαίου στρατηγού. Το σκηνικό για μία μοναδική ιστορία αυταπάρνησης και ακραίων συναισθημάτων στήνεται γύρω από το οχυρό Μασάντα· εκεί όπου οι Εβραίοι επαναστάτες δεν πρόκειται να παραδώσουν τα όπλα τους ό,τι μα ό,τι και αν συμβεί.\nΗ αρχετυπική ταινία για την Αρχαία Ρώμη και ένα φιλμ που παίζει φανατικά στο repeat της ελληνικής τηλεόρασης εδώ και δεκαετίες. O Charlton Heston στον μάλλον διασημότερο ρόλο της καριέρας του, πολλά/πάρα πολλά εκατομμύρια εισπράξεων, εμπορική επιτυχία που το μόνο το Όσα παίρνει ο άνεμος είχε ξεπεράσει, 11 συνολικά Oscars και η σκηνή της αρματοδρομίας να αποτελεί σήμα-κατατεθέν του sword and sandal είδους.\nΗ παλιότερη ταινία της λίστας μπορεί να μοιάζει πολυκαιρισμένη, παραμένει όμως ένα κομψοτέχνημα για το πώς μπορούν τα ιστορικά και τα μυθιστορηματικά στοιχεία να πλεχτούν σε ένα δυνατό storyline - με τις απαραίτητες πάντα αστοχίες του εμπορικού σινεμά. Οι διωγμοί των πρώτων Χριστιανών από τους Ρωμαίους βρίσκονται σε πρώτο πλάνο καθιστώντας το φιλμ ιδανικό για το Πάσχα ενώ η εκπληκτική ερμηνεία του Sir Peter Ustinov ως Αυτοκράτορας Νέρωνας που προσπαθεί να πραγματοποιήσει τα παρανοϊκά σχέδια του παραμένει απόλυτο must-see.\nΘα μπορούσε να γυρίσει το HBO κάτι λιγότερο από ένα αριστούργημα; Η ευρωπαϊκή παραγωγή που δίδαξε πώς ακριβώς πρέπει να γυρίζονται οι δραματικές σειρές εποχής είναι η επιτομή του τηλεοπτικού υπερθεάματος: Γεμάτο δολοπλοκίες πιο αιχμηρές και από του GoΤ, επικές σκηνές δράσεις μικρές σε "όγκο" κομπάρσων αλλά τεράστιες σε ένταση και χαρακτήρες που τυραννιούνται από ένοχα πάθη καθώς τσακίζονται πάνω στα βράχια της ιστορίας και των μηχανορραφιών της ρωμαϊκής πολιτικής σκηνής.\nΈνα mini series του BBC βασισμένο στο ομώνυμο κείμενο του σπουδαίου Robert Graves, το ίσως δηλαδή κορυφαίο ιστορικό μυθιστόρημα που γράφτηκε ποτέ για τη Ρώμη - σήμερα, όχι άδικα, θεωρούνται κλασικά, τόσο η σειρά όσο και το βιβλίο. Όσο για τη δράση του; Είναι καθαρά θεατρική και εκτυλίσσεται μέσα σε τέσσερις τοίχους. Καταφέρνει, όμως, να δώσει σάρκα και οστά σε χαρακτήρες τόσο γοητευτικά μοχθηρούς, έτσι ώστε πολλές σύγχρονες και πανάκριβες τηλεοπτικές παραγωγές να μοιάζουν με νηπιαγωγείο μπροστά του.\nΚαι για το τέλος, κάτι τελείως διαφορετικό: Ένα blockbuster δια χειρός του μετρ του είδους Ridley Scott και η ταινία που (ξανα)άνοιξε τον δρόμο στις επικές υπερπαραγωγές πριν καν εμφανιστεί το Lord of the Rings. Ναι, το σενάριο γίνεται σχεδόν σαχλό σε κάποιες φάσεις, πάντα όμως θα έχουμε μαζί μας (α) τα ξεσπάσματα του Russell Crow (β) την εξαιρετική ερμηνεία του νεαρού τότε Joaquin Phoenix στον ρόλο του Κόμμοδου, του τρελού Αυτοκράτορα και (γ) την πρώτη μάχη ενάντια στις βάρβαρες γερμανικές φυλές ή αλλιώς τη μάλλον πιο πειστική και εντυπωσιακή σκηνή μάχης σώμα με σώμα που κατέγραψε ποτέ κινηματογραφικό φιλμ.\nΣΕΙΡΕΣ ΤΗΛΕΟΡΑΣΗ ΤΑΙΝΙΕΣ ΣΙΝΕΜΑ ΡΩΜΗ ΠΑΣΧΑ ΑΡΧΑΙΑ ΡΩΜΗ\nO Benedict Cumberbatch στο νέο Esquire μαζί με ΤΑ ΝΕΑ\nΤο τεύχος Χειμώνας 2021/22 κυκλοφορεί αυτό το Σάββατο, 27 Νοεμβρίου, μαζί με ΤΑ ΝΕΑ Σαββατοκύριακο.\nΌλα όσα πρέπει να γνωρίζεις για το Don't Look Up\nΟ σκηνοθέτης είναι κατατοπιστικότατος για το νέο του δημιούργημα με πρωταγωνιστές τους Leonardo DiCaprio και Jennifer Lawrence.\nΚλασικά αριστουργήματα, θρίλερ, αληθινές ιστορίες, graphic novels και συνταγές της Μαρίκας Μητσοτάκη που αξίζουν μία θέση στη βιβλιοθήκη σου.\n3 σειρές και 2 ταινίες που έρχονται σύντομα στο Netflix\nΜία μικρή επιλογή από must sees, αρχής γενομένης από την ερχόμενη Κυριακή.\nΤο τελευταίο τανγκό του Bernardo Bertolucci\nΑυτή είναι η κινηματογραφική παρακαταθήκη ενός από τους σπουδαιότερους σκηνοθέτες του σύγχρονου σινεμά, που έφευγε από η ζωή μία ημέρα σαν σήμερα, το 2018.\nΟ 'Ρινόκερος' συνεχίζεται\nΌσα αναφέρει η ανακοίνωση που εξέδωσαν οι εργαζόμενοι στη θεατρική παράσταση.


ΣΥΝΕΝΤΕΥΞΗ: ΑΝΕΡΓΙΑ – ΚΑΤΑ… ΤΕΙΧΗ\nΟι μαθητές του Β4 πήραν συνέντευξη από έναν άνεργο… Αποτύπωσαν τις σκέψεις, τους προβληματισμούς, τα συναισθήματα, τις προσδοκίες του!\nΑπό τη Μαρία Χρύσου\nΗ Κ?. είναι 26 χρόνων και είναι άνεργη ένα χρόνο. Σπούδασε πολιτικός μηχανικός αλλά δούλευε σε καφετέρια. Έχει αναζητήσει δουλειά αλλά χωρίς αποτέλεσμα και τώρα σκέφτεται πολύ σοβαρά να φύγει στο εξωτερικό, αν και δε θέλει να αποχωριστεί τους δικούς της. Οικονομικά την στηρίζουν οι γονείς της, αλλά δηλώνει ότι οι δυσκολίες που περνάει είναι πολλές. Όπως όλος ο κόσμος, όπως λέει, έτσι κι εγώ στερούμαι πολλά αλλά ευτυχώς έχω τα απαραίτητα. Στην ερώτησή μας πώς αισθάνεται, μας απαντά: Πραγματικά απαίσια. Δεν μου αρέσει που με συντηρούν οι γονείς μου, θέλω να εργαστώ κανονικά στην χώρα μου κι όχι ν? αναγκαστώ να φύγω στο εξωτερικό για να βρω δουλειά, ενώ μπορώ και στην πατρίδα μου. Και δε νομίζω κανείς να θέλει να φύγει μακριά από τους δικούς μόνο και μόνο για να βρει εργασία. Αλλά σύμφωνα με τις συνθήκες? Χαρακτηριστική ήταν και η απάντησή της στο ερώτημα αν σκέφτεται καθόλου το θέμα της οικογένειας: Πλέον έτσι όπως είναι τα πράγματα όχι. Εδώ με το ζόρι συντηρώ τον εαυτό μου, δεν είμαι σε θέση να συντηρήσω ολόκληρη οικογένεια. Έχει σχεδόν φτάσει σε αδιέξοδο, δεν ξέρει από πού να κρατηθεί. Δεν της αρέσει καθόλου που σπούδασε κάτι και θα αναγκαστεί να εργαστεί πάνω σε κάτι άλλο.\nΑπό το Βαγγέλη Μπελεβεσλή και το Νίκο Μυλωνά\nΗ Κ????..είναι 45 χρονών με σπουδές στα Οικονομικά και εργαζόταν για 16 χρόνια στην εταιρία Παπαποστόλου, κέντρο με ορθοπεδικό και γενικά ιατρικό εξοπλισμό. Μετά από τρία χρόνια ανεργίας θα δούλευε σε οποιαδήποτε δουλειά προκειμένου να καλύψει τις βιοποριστικές της ανάγκες. Ακόμα και χωρίς ένσημα, αν η οικονομική της κατάσταση χειροτερέψει. Στην ερώτηση πώς βλέπει τη δημιουργία οικογένειας σήμερα, μας απάντησε: η δημιουργία οικογένειας είναι μια μακρινή σκέψη, η σημερινή οικονομική κατάσταση είναι τέτοια, ώστε να μην μπορούμε να σκεφτόμαστε τη δημιουργία οικογένειας. Πιστεύω όμως πως η πίστη και η αγάπη για τον άνθρωπο θα μας οδηγήσει στη δύναμη για τη δημιουργία οικογένειας, που νομίζω, πως όλοι θέλουμε. Πιστεύει πως η ανεργία είναι ό,τι χειρότερο μπορεί να συμβεί σε κάποιον και πως η κατάσταση αυτή την επηρεάζει όχι μόνο οικονομικά αλλά και ψυχολογικά. Φυσικό είναι, μας είπε, βλέποντας και πολλούς άλλους συνανθρώπους μου στην ίδια κατάσταση να επηρεάζομαι προς το χειρότερο. Αλλά η ζωή είναι ωραία και δεν πρέπει να τα παρατάμε ποτέ. Την ρωτήσαμε αν θα έφευγε για αναζήτηση δουλειάς στο εξωτερικό. ? Αγαπώ την πατρίδα μου, την οικογένειά μου, τους φίλους μου. Θα μου ήταν δύσκολο να φύγω στο εξωτερικό για οποιαδήποτε δουλειά. Θα ήθελα να δημιουργήσω και να φτιάξω αυτά που θέλω στον τόπο μου. Πιστεύω πως η πατρίδα μου με χρειάζεται, όχι μόνο εμένα, όλους μας. Όλοι οι νέοι θέλουν και πρέπει να δημιουργήσουν ένα καλύτερο και ομορφότερο αύριο για την Ελλάδα μας!\nΑπό τη Θεοπούλα Τσολακίδου\nΗ Μ?.. είναι γυναίκα, 26 χρονών, έχει τελειώσει την Αγγλική φιλολογία κι είναι άνεργη τουλάχιστον ένα χρόνο. Παλαιότερα εργαζόταν ως σερβιτόρα σ? ένα εστιατόριο και θεωρεί πως ο μισθός της ήταν αρκετά ικανοποιητικός, με την έννοια πως τουλάχιστον μπορούσε να συντηρεί το σπίτι της. Στην ερώτηση πώς τα βγάζει πέρα, τώρα που είναι άνεργη, απάντησε ότι την βοηθούν οι γονείς της. Δεν αισθάνεται όμως καλά αφού είναι αναγκασμένη να εξαρτάται από άλλους. Προσπαθεί βέβαια να μειώσει όσο μπορεί τα έξοδά της, όπως και κάθε άνεργος, όπως μας είπε. Αναζήτησε δουλειά ρωτώντας γνωστούς και φίλους αλλά ψάχνοντας και στο διαδίκτυο. Την ρωτήσαμε αν ψάχνει δουλειά μόνο σχετική με το αντικείμενο που σπούδασε και χαμογελώντας μας είπε πως φυσικά θέλει να εργαστεί σ? αυτό που σπούδασε αλλά περνώντας ο χρόνος ψάχνει οτιδήποτε βρει και μπορεί να το «κυνηγήσει». Σκέφτηκε πολλές φορές κι ακόμα σκέφτεται να φύγει στο εξωτερικό. Αν είχε χρήματα για τη μετακίνηση και τα πρώτα έξοδα θα έφευγε αμέσως. Την ρωτήσαμε αν σκέφτεται να κάνει οικογένεια και η απάντηση ήταν αποστομωτική: όχι, δεν είναι στις σκέψεις μου αυτήν την περίοδο, δεν θα μπορούσα να κάνω οικογένεια. Είναι η περίοδος της ανεργία, μας είπε ό,τι πιο δύσκολο έχει ζήσει. Δεν ξέρεις αν την επόμενη μέρα θα έχεις χρήματα να ζήσεις. Προσπαθείς απεγνωσμένα να βρεις μια δουλειά που να σε ικανοποιεί. Είμαι ακόμα σχετικά αισιόδοξη και προσπαθώ να κυνηγήσω τα όνειρά μου.\nΑπό τη Χριστίνα Νικόλα\nΟ Κ??. είναι 29 χρονών, άνεργος περίπου 4 χρόνια και σπούδασε μηχανικός αυτοκινήτων. Στην τελευταία δουλειά που βρήκε έμεινε μόνο έξι μήνες και από τότε συνεχίζει να ψάχνει. Τα χρήματα που έπαιρνε ήταν 300 ευρώ αλλά προς το παρόν δε σκέφτεται ακόμα να αναζητήσει δουλειά στο εξωτερικό. Ζει με τους γονείς του. Αναγκάστηκε να μειώσει πολύ τα έξοδά του, ζει κάτω από άσχημες οικονομικά συνθήκες αλλά είναι ακόμα αισιόδοξος για το μέλλον, ελπίζοντας πως θα βρει δουλειά.\nΑπό την Αναστασία Πέμμα\nΗ Κ??.είναι 40 χρονών και άνεργη για δύο χρόνια. Είναι παντρεμένη με δύο παιδιά και ευτυχώς ακόμα εργάζεται ο σύζυγός της. Εργαζόταν ως διοικητική υπάλληλος στον ιδιωτικό τομέα. Έχει αναζητήσει δουλειά σε ιδιωτικές επιχειρήσεις ως υπάλληλος γραφείου, πωλήτρια κ.α. Έχει απευθυνθεί σε γνωστούς και φίλους, έχει ψάξει στο διαδίκτυο και όπου αλλού μπορούσε. Θεωρεί πως η ζήτηση εργασίας είναι μεγαλύτερη από την προσφορά αλλά επίσης πως οι εργοδότες έχουν παράλογες απαιτήσεις σχετικά με τα προσόντα που πρέπει να διαθέτει ένας υπάλληλος. Περιγράφει το εργασιακό καθεστώς σήμερα ως εξής: Αμοιβές αντιστρόφως ανάλογες με τις απαιτήσεις των εργοδοτών. Εργασία χωρίς ένσημα. Αμοιβή με ποσοστά. Οι περισσότερες αγγελίες αφορούν σε ηλικίες 25-35 ετών και πρόκειται για θέσεις όπως τηλεφωνικές πωλήσεις και ασφάλειες ζωής, που σημαίνει ότι δεν υπάρχει μισθός ή είναι πολύ μικρός και η αμοιβή έχει τη μορφή bonus.\nΑπό την Ελευθερία Χατζοπούλου\nΗ Ν????είναι 38 ετών .Σπούδασε φιλολογία κι έχει μεταπτυχιακό δίπλωμα. Δούλευε ως αναπληρώτρια φιλόλογος σε ιδιωτικό σχολείο. Είναι άνεργη σχεδόν ένα χρόνο και σε ένα μήνα θα σταματήσει να παίρνει επίδομα ανεργίας. Πριν απολυθεί έπαιρνε 850 ευρώ και θεωρεί το μισθό που έπαιρνε μικρό σε σχέση με τον όγκο και τις ώρες εργασίας. Ψάχνω, μας είπε, δουλειά από την πρώτη μέρα που απολύθηκα, κοιτώντας αγγελίες στις εφημερίδες και στο διαδίκτυο. Στέλνω το βιογραφικό μου όπου μαθαίνω ότι υπάρχει κενή θέση. Όταν τη ρωτήσαμε αν θα πήγαινε στο εξωτερικό για δουλειά, μας είπε πως είναι μια δύσκολη απόφαση, γιατί εδώ έχει οικογένεια. Αν παραταθεί όμως το διάστημα ανεργίας μάλλον θα αναγκαστεί να το κάνει. Αν έβρισκε δουλειά εκτός του αντικειμένου της, υποχρεωτικά θα την δεχόταν. Η ανεργία είναι από τα μεγαλύτερα προβλήματα στη χώρα και η επίλυσή του θα έπρεπε να είναι η βασική προτεραιότητα κάθε κυβέρνησης.\nΑπό τη Ζωή Φλώρου\nΗ Μ?. είναι 38 χρονών κι έχει τελειώσει ΤΕΙ. Εργαζόταν ως γραμματέας αλλά είναι άνεργη εδώ και εννέα μήνες. Η αμοιβή που έπαιρνε δεν ήταν ικανοποιητική αλλά κάλυπτε τουλάχιστον, όπως μας είπε, τις βασικές της ανάγκες. Αναζήτησε δουλειά απευθυνόμενη στον ΟΑΕΔ, σε αγγελίες, στο διαδίκτυο, σε γνωστούς και φίλους. Θα παρακολουθούσε σεμινάρια ή ό,τι άλλο προκειμένου να βρει μια δουλειά. Το ενδεχόμενο να φύγει στο εξωτερικό είναι μια σκέψη που την απέρριψε, καθώς δε θέλει να αφήσει την οικογένειά της. Προς το παρόν εργάζεται ευτυχώς ο σύζυγος. Περιγράφει το εργασιακό καθεστώς απάνθρωπο με παράλογες τις απαιτήσεις των εργοδοτών, χαμηλούς μισθούς, υπερωρίες χωρίς ανταμοιβή, ανασφάλιστη εργασία. Θα πρέπει να δοθεί, όπως μας είπε, βάση στη μεσαία τάξη, στις οικογενειακές επιχειρήσεις, στις μικροβιοτεχνίες, στους μικρούς ελεύθερους επαγγελματίες.\nΑπό τη Βάλια Νικολαδου\nΟ Κ?.. είναι 35 χρονών και τρία χρόνια άνεργος. Είναι απόφοιτος τεχνικής σχολής. Πριν απολυθεί δούλευε σε εργοστάσιο που έφτιαχνε λάστιχα ποτίσματος, το οποίο έκλεισε κι έμειναν στο δρόμο άλλα πενήντα πέντε άτομα. Είχε δεκαπέντε χρόνια προϋπηρεσίας. Έψαξε για δουλειά από την πρώτη μέρα της απόλυσής του αλλά χωρίς αποτέλεσμα. Πιστεύει πως αν πρέπει να ταΐσεις τα παιδιά σου και να ζεις με αξιοπρέπεια θα αναγκαστείς να μεταναστεύσεις ακόμα και σε άλλη χώρα. Τον απασχολεί πολύ η οικονομική κατάσταση στη χώρα γιατί έχει αντίκτυπο σε όλους μας. Στην ερώτηση αν του έχουν προκληθεί σωματικά ή ψυχικά προβλήματα από την ανεργία, απάντησε πως λόγω άγχους και υπερέντασης εμφάνισε υπέρταση. Δεν είναι αισιόδοξος για την αλλαγή της κατάσταση στο προσεχές μέλλον, ούτε και για την επόμενη δεκαετία.


Loutraki One: Μπροστά ο ΣΥΡΙΖΑ, αυξάνεται η πόλωση, σύμφωνα με δημοσκόπηση της Pulse RC\nΜπροστά ο ΣΥΡΙΖΑ, αυξάνεται η πόλωση, σύμφωνα με δημοσκόπηση της Pulse RC\nΗ πόλωση ευνοεί τους ισχυρούς.\nΑυτό είναι το κύριο συμπέρασμα από το πρώτο αποτέλεσμα της κυλιόμενης δημοσκόπησης της Pulse RC για topontiki.gr, το οποίο δημοσιεύουμε σήμερα.\nΈτσι οι κατ’ εξοχήν ευνοημένοι από την πόλωση της τελευταίας περιόδου, συγκριτικά με την τελευταία δημοσκόπηση της Pulse για το «Ποντίκι», που δημοσιεύθηκε στις 9 Απριλίου, είναι ο σταθερά και επί μήνες προπορευόμενος ΣΥΡΙΖΑ και η δεύτερη Ν.Δ.\nΣκληρή είναι και η μάχη που δίνεται σε άλλους δημοφιλείς στα ΜΜΕ δείκτες της δημοσκόπησης, όπως στην Καταλληλότητα για την Πρωθυπουργία, όπου προηγείται σταθερά ο Αντώνης Σαμαράς, αλλά και στην Παράσταση Νίκης, όπου προηγείται καθαρά ο ΣΥΡΙΖΑ.\nΠέραν όμως των δύο μονομάχων, έχει μεγάλο ενδιαφέρον να δούμε ποιοι αντέχουν στην πόλωση και ποιοι ξεφουσκώνουν. Αναλυτικά λοιπόν:\nΣτην Πρόθεση Ψήφου της έρευνας της Pulse ο ΣΥΡΙΖΑ (22% από 19% τον Απρίλιο) και η Ν.Δ. (20,5% από 17,5%) εμφανίζονται ισόποσα ενισχυμένοι κατά 3% συγκριτικά με την έρευνα της 9η Απριλίου. Στην τρίτη θέση παραμένει η Χρυσή Αυγή, ενισχυμένη κατά 0,5% (10% από 9,5%), αλλά χωρίς... συγκάτοικο, αφού το Ποτάμι, τον μήνα μεταξύ των δύο δημοσκοπήσεων, βρέθηκε στο 7% (από 9,5% τον Απρίλιο).\nΑπό εκεί και κάτω η Ελιά / ΠΑΣΟΚ εμφανίζει μικρή κάμψη κατά 0,5% (6,5% από 7%), το ΚΚΕ παραμένει σταθερό στο 6%, όπως και οι Ανεξάρτητοι Έλληνες στο 4%. Σημαντική είναι η μία ποσοστιαία μονάδα που κερδίζει η ΔΗΜ.ΑΡ. (3% από 2%), ενώ σαφές αποτέλεσμα της πόλωσης είναι η πτώση των Αναποφάσιστων / Δ.Α. στο 8% (από 11,5% τον Απρίλιο) και του Λευκού / Αποχής στο 5,5% (από 7,5%).\nΣτην Πρόθεση Ψήφου με Αναγωγή επί των εγκύρων παραμένουν και η διαφορά 1,5% μεταξύ του προπορευόμενου ΣΥΡΙΖΑ (23,5%) και της δεύτερης Ν.Δ. (22%) και όλα όσα παρατηρήσαμε στον πίνακα της Πρόθεσης Ψήφου. Έτσι ακολουθούν κατά σειρά: Χρυσή Αυγή 10,5%, Ποτάμι 7,5%, Ελιά / ΠΑΣΟΚ 7%, ΚΚΕ 6,5%, Ανεξάρτητοι Έλληνες 4%, ΔΗΜΑΡ 3%.\nΣτον πρώτο πίνακα της Εξέλιξης της Πρόθεσης Ψήφου με Αναγωγή επί των εγκύρων παρατηρούμε ότι το προβάδισμα του ΣΥΡΙΖΑ είναι συνεχές με ελάχιστη μεταβολή από τον Μάρτιο (2%) έως σήμερα (1,5%), παρά την αδιάλειπτη παραγωγή πολιτικών γεγονότων και ειδήσεων. Ακόμη και η αισθητή μεταβολή των ποσοστών των δύο πρώτων κομμάτων δεν άλλαξε τη διαφορά τους συγκριτικά με τον Απρίλιο.\nΣχεδόν ευθύγραμμες οι δημοσκοπικές επιδόσεις είναι επίσης για τη Χρυσή Αυγή (από το 11% στο 10,5%) και για το ΠΑΣΟΚ (από το 7% στο... 7%) κατά τις τρεις τελευταίες έρευνες της Pulse.\nΣτον δεύτερο πίνακα της Εξέλιξης της Πρόθεσης Ψήφου με Αναγωγή επί των εγκύρων το σημαντικό στοιχείο είναι ότι το Ποτάμι είναι το μόνο κόμμα που κάνει σοβαρή βουτιά προς τα κάτω (από το 11% στο 7,5%) πληρώνοντας την πόλωση.\nΣε αντίθετη πορεία, από τον Μάρτιο έως τον Μάιο, βρίσκονται το ΚΚΕ (από το 5,5% στο 6,5%) και η ΔΗΜ.ΑΡ. (από το 2% στο 3%), ενώ οι Ανεξάρτητοι Έλληνες παραμένουν σταθεροί στο 4%.\nΣτην Καταλληλότητα για την Πρωθυπουργία, συγκριτικά με την προηγούμενη δημοσκόπηση της Pulse για το «Ποντίκι» τον Απρίλιο, ο προπορευόμενος... Κανένας ανιχνεύεται μειωμένος κατά 5% (από το 46% στο 41%), ποσοστό με το οποίο ενισχύονται ο Αντώνης Σαμαράς κατά 3% (από το 29% στο 32%) και ο Αλέξης Τσίπρας κατά 2% (από το 22% στο 24%).\nΣτην Παράσταση Νίκης το προβάδισμα του ΣΥΡΙΖΑ με 8% (44% έναντι 36% της Ν.Δ.) αντιρροπεί το προβάδισμα Σαμαρά στην Καταλληλότητα για την Πρωθυπουργία. Εδώ δεν υπάρχει δυνατότητα σύγκρισης με προηγούμενες έρευνες της Pulse, καθώς σε αυτές δεν συμπεριλαμβανόταν ο συγκεκριμένος δείκτης.\nΣε κάθε περίπτωση έχουμε πολλά ακόμη να δούμε, με πρώτο σταθμό την Πέμπτη 8 Μαΐου, οπότε θα γίνει η δεύτερη δημοσίευση αποτελεσμάτων της κυλιόμενης δημοσκόπησης της Pulse RC από topontiki.gr.


FOOD + DRINK στις εκδηλώσεις: Τι περιμένουν οι καλεσμένοι - CABARE | Cafe Bar Restaurant Magazine\nΤο κοινό – που προτιμά ποιοτικά προϊόντα- αυξάνεται συνεχώς. Εάν επιλέξετε φρέσκα, τοπικά και αυθεντικά προϊόντα, για την εκδήλωσή σας, σίγουρα θα κάνετε πιο θετική εντύπωση, από το να προσφέρετε «mainstream» πιάτα σε μεγάλες ποσότητες. Οι κυρίαρχες γαστρονομικές τάσεις επιτάσσουν μια πιο υγιεινή διατροφή, και μάλιστα όχι μόνο στα κύρια γεύματα, αλλά και στα απλά σνακ, τα οποία πλέον έχουν διανθιστεί με χιλιάδες συνταγές φρούτων και λαχανικών. Ακόμα και στα ποτά, που θα προσφέρετε, μπορείτε να κάνετε πιο υγιεινές επιλογές, με κοκτέιλ χαμηλά σε θερμίδες, καθώς και να προτιμήσετε φυσικούς χυμούς, αντί για τους έτοιμους χυμούς του εμπορίου.\nTags: Food TrendsΓαστρονομικός ΤουρισμόςΟΡΓΑΝΩΣΗ ΕΚΔΗΛΩΣΕΩΝ\nΕστιατόριο παρέχει δωρεάν εξοπλισμό για τέλειες φωτογραφίες πιάτων!\nΕπόμενο Άρθρο Ποιοι εργαζόμενοι σε ζαχαροπλαστεία και εστίαση πρέπει να περάσουν υποχρεωτικά εκπαίδευση\nΠροηγούμενο Άρθρο Εστιατόριο στη μέση της θάλασσας!


Ζητούμενο η πειστική απόδειξη | Goal News Cy\nGOALΖητούμενο η πειστική απόδειξη\nΖητούμενο η πειστική απόδειξη\nΈξι αγωνιστικές και η Νέα Σαλαμίνα βρίσκεται στην 11η θέση, απέχοντας μόνο δύο βαθμούς από την ανεπιθύμητη 12η. Έστω και αν είναι ακόμα νωρίς, η πορεία της δείχνει ομάδα που θα παλέψει για να σωθεί. Εντούτοις, το περασμένο καλοκαίρι οι ερυθρόλευκοι έθεσαν στόχο να μείνουν μακριά από περιπέτειες. Στόχος τους στα επόμενα παιχνίδια θα είναι να ανέβουν τα σκαλιά της βαθμολογίας, διαχωρίζοντας τη θέση τους από τις ομάδες του βυθού.\nΊσως βοηθήσει την προσπάθειά τους το πρόγραμμά τους μέχρι το τέλος του α’ γύρου, αφού από τα επόμενα εφτά παιχνίδια τα πέντε είναι απέναντι σε βατούς αντιπάλους. Όχι πως υπάρχει εύκολο παιχνίδι, μα τουλάχιστον δίνεται η ευκαιρία στη Νέα Σαλαμίνα να αποδείξει πως είναι φτιαγμένη για πιο ψηλές θέσεις.\nΑρχή θα γίνει την ερχόμενη Δευτέρα με τον Εθνικό («Αμμόχωστος»), ενώ ακολούθως θα αναμετρηθεί με τους εξής: Πάφος («Στέλιος Κυριακίδης»), Ομόνοια («Αμμόχωστος»), Ολυμπιακός (Μακάρειο), Ερμής («Αμμόχωστος»), ΑΕΛ (Τσίρειο), Αλκή Ορόκλινη («Αμμόχωστος»). Βεβαίως, αν δεν ανέλθει σημαντικά στη βαθμολογία η ομάδα της Αμμοχώστου, έπειτα από τέτοιο πρόγραμμα, οι φίλοι της θα πρέπει να περιμένουν αρκετά αγχωτική τη συνέχεια.\nΣυγκρατημένη αισιοδοξία για έναν\nΆλλη μια ημέρα ατομικού προγράμματος εκγύμνασης ήταν η χθεσινή για τους Κωνσταντίνο Μιντίκκη και Έλιο Ρόκε. Αμφότεροι αναμένεται να δοκιμάσουν να ανεβάσουν ρυθμό στην αυριανή προπόνηση της Νέας Σαλαμίνας, ενόψει του αγώνα της Δευτέρας με τον Εθνικό. Η συμμετοχή τους παραμένει αμφίβολη, ωστόσο επικρατεί συγκρατημένη αισιοδοξία για τον Κύπριο ακραίο αμυντικό.\nΣήμερα δόθηκε ρεπό στους ποδοσφαιριστές και αύριο θα ενταχθούν στην προπόνηση οι ερυθρόλευκοι διεθνείς Τάρο Βοσκανιάν, Γιάννης Κούσουλος, Ανδρέας Καρώ και Κωνσταντίνος Σεργίου. Επομένως, ο Λιάσος Λουκά θα έχει περισσότερους ποδοσφαιριστές στη διάθεσή του το επόμενο τριήμερο, για να ετοιμάσει το πλάνο του αγώνα με τους μπλε της Άχνας.\nΑΕΚ – ΑΕΛ: Αρχίζει με ή χωρίς VAR


Dragon's Fire - Παίξε Δωρεάν Online το Φρουτάκι Dragon's Fire\nCasino Online > Φρουτάκια > Dragon’s Fire\nΠΑΙΞΕ ΝΟΜΙΜΑ ΤΟ Dragon’s Fire στο Betshop Casino\nΠΑΙΞΕ ΝΟΜΙΜΑ ΤΟ Dragon’s Fire στο Stoiximan Casino\nΠΑΙΞΕ ΝΟΜΙΜΑ ΤΟ Dragon’s Fire στο Novibet Casino\nNo 10 0.20\n5 40 95.25%\nΗ Red Tiger Gaming ήταν μια εταιρία παροχής λογισμικού καζίνο που είχε… ξεπεταχτεί. Μία από τις δημιουργίες της, ήταν και το Dragon’s Fire. Ή αλλιώς, η Φωτιά του Δράκου! Η NetEnt λοιπόν, έκανε καλό σκάουτινγκ και με γρήγορες και μεθοδικές κινήσεις εξαγόρασε τη Red Tiger. Έτσι, τα παιχνίδια της τελευταίας ανήκουν πλέον στην ήδη πλούσια βιβλιοθήκη της NetEnt. Το Dragon’s Fire θυμίζει κάτι από… Κίνα, αλλά δεν μένει εκεί. Αποτελεί ένα παιχνίδι που κερδίζει όλο και περισσότερους φανς, καθώς εντυπωσιάζει με την εικόνα και το περιεχόμενό του. Εντοπίζεται λοιπόν στα νόμιμα online καζίνο διατηρώντας αμείωτο το ενδιαφέρον των παικτών.\nΗ βασική θεματική του παιχνιδιού, είναι οι δράκοι. Διάφορες μορφές τους κάνουν την εμφάνισή τους, ενώ υπάρχουν κι άλλα σύμβολα που τους αφορούν. Τα… αυγά τους, και διάφορα άλλα σχήματα σε εντυπωσιακά χρώματα στέφουν τα βλέμματα πάνω τους. Το κεντρικό σκηνικό το στηρίζουν δύο πυλώνες. Στον δεξιό μάλιστα, ξεχωρίζει ένα τεράστιο αυγό δράκου. Το χρυσό χρώμα απεικονίζεται εξαιρετικά και δίνει άλλο κύρος στο slot. Φαίνεται, ότι έχει γίνει πολύ προσεκτική δουλειά σε όλους τους τομείς. Τα graphics λοιπόν, κλέβουν την παράσταση. Τα χρώματα και τα σύμβολα δένουν αρμονικά και δεν κουράζουν το μάτι. Επίσης, η ευκρίνεια είναι υψηλή. Στο ίδιο μοτίβο κινούνται και τα ηχητικά εφέ.\nΣε ό,τι έχει να κάνει με το στήσιμο του παιχνιδιού, αποτελείται από πέντε reels. Οι paylines φτάνουν τις 40 και το ποσοστό αποπληρωμής βρίσκεται στο 95.25%. Τα σύμβολα Wild και Scatter υπάρχουν κανονικά. Επίσης, την προσοχή τραβάνε και τα διάφορα features του Dragon’s Fire. Είναι πολλά και έχουν διαφορετικές λειτουργίες. Έτσι, η αγωνία χτυπάει κόκκινο!\nΝα σημειωθεί, ότι και το Dragon’s Fire εντοπίζεται στο Casinoslot.gr. Εδώ μπορείτε να το δοκιμάσετε δωρεάν και να εξετάσετε αν σας αρέσει το παιχνίδι. Με τον τρόπο αυτό θα αποκτήσετε ασφαλή άποψε πριν το βρείτε σε κάποιο από τα νόμιμα online καζίνο που δραστηριοποιούνται στην Ελλάδα.\nΣε ποιά νόμιμα καζίνο μπορώ να παίξω το Dragon’s Fire


ΕΚΤΑΚΤΟ> Ο Κωστής Χατζηδάκης στέλνει στο Πειθαρχικό μέλη του Καρτέλ Δημοσίων Υπαλλήλων EΦΚΑ για συγκεκριμένες περιπτώσεις εξοντωτικών και χυδαίων καψονιών σε πολίτες - Κουρδιστό Πορτοκάλι\nkourdistoportocali.comNews DeskΕΚΤΑΚΤΟ> Ο Κωστής Χατζηδάκης στέλνει στο Πειθαρχικό μέλη του Καρτέλ Δημοσίων Υπαλλήλων EΦΚΑ για συγκεκριμένες περιπτώσεις εξοντωτικών και χυδαίων καψονιών σε πολίτες\nΧρειάστηκε να περάσουν δύο αιώνες\n-Αν χρειαστεί θα προχωρήσω και σε άλλους πειθαρχικούς ελέγχους!\nΑυτό δεν έχει ξανασυμβεί στην Ελλάδα στους δύο αιώνες λειτουργίας του πελατειακού κράτους. Έλληνας υπουργός στέλνει για πειθαρχικό έλεγχο μέλη του Καρτέλ των Ελλήνων Δημοσίων Υπαλλήλων για ταλαιπωρία, εκβιασμούς και καψόνια που έκαναν σε πολίτες σε συγκεκριμένες υποθέσεις!\nΑποφάσισα να στείλω 10 περιπτώσεις ακραίας ταλαιπωρίας πολιτών από υπηρεσίες του ΕΦΚΑ για πειθαρχικό έλεγχο. Δεν μένω σ’ αυτό. Πάμε σε άμεση αναβάθμιση του τηλεφωνικού κέντρου, αλλά παράλληλα και σε επέκταση των ψηφιακών συναλλαγών με τον ΕΦΚΑ.\nΓι’ αυτό αν χρειαστεί θα προχωρήσω και σε άλλους πειθαρχικούς ελέγχους.\nΔείτε την ταλαιπωρία που υπέστησαν οι πολίτες από τις υπηρεσίες του ΕΦΚΑ: bit.ly/3j32Gxa\nΕΚΤΑΚΤΟ> Ο Κωστής Χατζηδάκης στέλνει στο Πειθαρχικό μέλη του Καρτέλ των Δημοσίων Υπαλλήλων για συγκεκριμένες περιπτώσεις εξοντωτικών και χυδαίων καψονιών σε πολίτες


Έφη Χαλιoρή Transformations, ατομική έκθεση - Full-Time.gr\nTransformations, ατομική έκθεση\nΈφη Χαλιορή, Untitled 8436, (Into the Quarry series), 2019, αρχειακή εκτύπωση σε χαρτί fine art, 70×100εκ.\nΕυγενική Παραχώρηση της καλλιτέχνιδας και της γκαλερί CAN Christina Androulidaki\nBio. Η Έφη Χαλιορή (γ. 1969) ζει και εργάζεται στην Αθήνα. Σπούδασε Διοίκηση Επιχειρήσεων και Marketing στο Αμερικάνικο Κολλέγιο Ελλάδος και φωτογραφία στον Φωτογραφικό Κύκλο με δάσκαλο τον Πλάτωνα Ριβέλλη. Έχει παρακολουθήσει σεμινάρια και workshops με τους Michael Ackerman, Antoine Dagata, Anders Petersen, Simon Norfolk, Oliver Chanarin-Adam Broomberg, Arno Gisinger, Παύλο Φυσάκη και Κώστα Αντωνιάδη. Από το 2008 εργάζεται ως επαγγελματίας φωτογράφος. To 2018 έκανε ατομική έκθεση στη γκαλερί CAN με τον τίτλο Into the Dark. Έργα της έχουν εκτεθεί στην Ελληνοαμερικανική Ένωση, στο μουσείο Μπενάκη, στη γκαλερί Ζουμπουλάκη, στη γκαλερί Μορφές στο πλαίσιο του Med Photo Festival και στο Salon D Automne στο Παρίσι και την Κύπρο. Το πρώτο της φωτογραφικό λεύκωμα κυκλοφόρησε το 2013 από τις εκδόσεις Κίχλη. Φωτογραφίες της έχουν δημοσιευθεί σε διάφορα έντυπα και ηλεκτρονικά περιοδικά, ενώ έργα της βρίσκονται στη συλλογή των ξενοδοχείων Four Seasons, Grand Hyatt και σε ιδιωτικές συλλογές στην Ελλάδα, τη Γαλλία, την Ιταλία και τις ΗΠΑ.\nPrevPreviousΠέρσες και Λυσιστράτη στην Επίδαυρο\nNextΒΑΓΓΕΛΗΣ ΚΑΛΙΟΣΗΣ – ΤΟ ΤΣΙΠΑΚΙ ΤΗΣ ΓΝΩΣΗΣNext


Ἀναβάσεις: Το Μοναστήρι Αγίου Γεωργίου του Ομήρου στη Συρία\nΜονή Αγίου Γεωργίου του Ομήρου στη Συρία\nΤο ορθόδοξο μοναστήρι του Αγίου Γεωργίου στη Συρία, ανήκει στο Πατριαρχείο Αντιοχείας και βρίσκεται χτισμένο στην Κοιλάδα των Χριστιανών, συγκεκριμένα στο χωριό Μεστάγιε, λίγα χιλιόμετρα βόρεια από το περίφημο Κάστρο των Ιπποτών κι όχι μακριά από την πόλη Χομς.\nΛέγεται ότι το μοναστήρι χτίστηκε κατά τον 5ο μ.Χ. αιώνα από τον Αυτοκράτορα Ιουστινιανό τον Α΄, πάνω σε ένα αρχαίο άγαλμα του θεού Ομήρου, γι’ αυτό και είναι γνωστό ως «η μονή του Αγίου Γεωργίου του Ομήρου».\nΣτη μονή δεσπόζει ο κεντρικός ναός, κτίσμα του 19ου αιώνα, στο εσωτερικό του οποίου θαυμάζουμε ένα εντυπωσιακό ξυλόγλυπτο τέμπλο μεγάλης καλλιτεχνικής αξίας.\nΈνα επίπεδο χαμηλότερα απ’ αυτό που είναι χτισμένος ο κεντρικός ναός, βρίσκεται μια μικρότερη εκκλησία, η οποία χρονολογείται από τον 13ο αιώνα. Στο, επίσης, ξυλόγλυπτο τέμπλο της, που είναι πάνω από 300 ετών, ξεχωρίζουμε εξαιρετικά σκαλίσματα αλλά και τις εικόνες του που αναπαριστούν σκηνές από την ζωή του Αγίου Γεωργίου.\nΣτη μονή φυλάσσονται και συντηρούνται πολλά κειμήλια, όπως αρχαίοι αμφορείς, παλαιά βιβλία και σημαντικά χειρόγραφα. Το μοναστήρι πανηγυρίζει όχι στις 23 Απριλίου αλλά στις 6 Μαΐου και τότε πλήθος κόσμου από την γύρω περιοχή συρρέει για προσκύνημα.\nΣχετικές φωτογραφίες και βίντεο\nΕτικέτες Μονές, Μονή Αγίου Γεωργίου Συρία, Συρία\nπ. Αθανάσιος Μυτιληναίος, Τι να ζητάμε από τον Θεό; (Κυριακή Γ΄ Ματθαίου) - *ΚΥΡΙΑΚΗ Γ΄ΜΑΤΘΑΙΟΥ* * Απομαγνητοφωνημένη ομιλία μακαριστού γέροντος Αθανασίου Μυτιληναίου**με θέμα:* *«**ΤΙ ΝΑ ΖΗΤΑΜΕ ΑΠΟ ΤΟΝ ΘΕΟ;»* [εκφωνήθηκε σ...